title: Skandinavisen pronssikauden pitkätalo

text: Arkeologisilla kaivauksilla, joista on Ruotsissa kokemusta satojen pitkätalojen kaivauksilta, pitkätalot ja pihamaat esiintyvät tasaisilla alueilla. Kun kaivauksissa on ruohoturpeet ja peltojen kynnöskerros kuorittu ensin pois, paljastuu niiden alta usein koskemattoman ja tasavärinen maankerros. Pitkätalon paljastaa maanpinnassa näkyvät tolpansijat, jotka näkyvät tummina läiskinä erottuen muusta ympäröivästä maa-aineksesta. Tummat läikät muodostavat säännöllisiä pisteitä talon pituuden matkalla ja kaksilaivaisella pitkätalolla tolpanreiät muodostavat kolme riviä. Talon keskirivin tolpat ovat vahvimpia ja niitä on harvemmassa kuin ulkoseinissä, jossa tolpanreikiä on tiheämmässä mutta ne ovat pienemmät. Talojen rekonstruktioita rakennettaessa on keskitolppien ajateltu kannattelevan kurkihirttä ja samalla keskitolpat ottavat kantaakseen suurimman osan katon painosta. Talon katosta ei ole jäännyt jälkiä, mutta yleisesti arvellaan niiden olleen kaislakattoja.


title: Skandinavisen pronssikauden pitkätalo

text: Talon lattiat olivat maalattioita, jotka olivat joko maanpinnan tasalla tai lattia oli kaivettu maanpintaa alemmaksi. Maanpinnalle tallattuja lattioita löytyy Ruotsissa Uplannista, Itägötanmaalla ja Blekingessä ja niin sanottuja laskettuja lattioita suosittiin Etelä-Ruotsissa Skånen alueilla. Laskettuja lattioita on käytetty pitkissä pitkätaloissa myös niin, että vain asutussa osassa taloa oli laskettu lattia. Talon lattia-ala tulisikin mitata tolpanreikien avulla. Pronssikauden alkupuoliskon talot olivat kaikki 9–35 metriä pitkiä ja 4–10 metriä leveitä. Niiden pituus oli yleensä 15–20 metriä. Ne olivat yleensä itä-länsi-suuntaisia ja niiden sisäänkäynnit sijaitsivat pitkällä seinillä vastakkaisilla sivuilla samoissa kohdissa. Ovi sijaitsi yleenä kohdassa, joka jakoi talon pitkään läntiseen osaan ja lyhyeen itäiseen osaan. Talon liesi sijaitsi länsipäässä ja tolppien sijainnin mukaan on taloissa päätelty olleen kaksi tai kolme osastoa. Maaperän fosfaattianalyysit osoittavat, että teurastus- ja muut jätteet hävitettiin talon itäpäässä.


title: Skandinavisen pronssikauden pitkätalo

text: Talon elinkaaren pituudeksi on arveltu olleen noin 100 vuotta. Sen pitempään ei uskota kaislakaton kestäneen edes korjaamalla ja maahan upotettujen tolppien lahoaminen heikensi talon kattorakenteita. Monissa kaivauksissa on havaittu, että tolppia on korvattu uusilla, mikä näkyy tummien tolppakuvioiden rytmissä. Pitkätalo, joka on 14 metriä pitkä ja 6 metriä leveä, kestää 12 työmieheltä kolme viikkoa rakentaa. Uusi talo rakennettiin arkeologien havaintojen mukaan vanhan talon läheisyyteen. Se aloitettiin kaivamalla maahan kuopat keskitolpille ja laittamalla kuoppaan votiivilahjoina pronssikirveitä tai piitikareita. Sitten keskitolpat nostettiin pystyyn. Kun suku rakensi uusia taloja 100 vuoden välein, näkyy tämä kaivauksissa maassa esiintyvinä usean talon jälkinä. Kuvio muistuttaa kylää, mikä ei tutkijoiden mukaan tarvitse pitää paikkaansa. Yhtään pronssikautista kylää ei toistaiseksi ole varmuudella löytynyt.


title: Skandinavisen pronssikauden pitkätalo

text: Mikään talo ei ole ollut aivan samanlainen kuin toinen. Siinä asui joukko ihmisiä, jotka harjoittivat maanviljelyä ja hoitivat karjaa. Karja yöpyi tutkijoiden mukaan talon itäpäässä ja ne laidunsivat päivisin ulkona. Talvella karjan pitäminen sisällä lisääntyi, jolloin sen rehua säilytettiin talon ylisillä. Länsipään tulisija toimi lämmityksen ja ruuanlaiton keskuksena. Joissakin taloissa oli myös uuni. Kesällä valmistettiin ruoka ilmeisesti ulkona.


title: Skandinavisen pronssikauden pitkätalo

text: Pronssikaudella jatkuessa tapahtui rakennustraditiossa kaksi selvää muutosta. Ensimmäinen tapahtuma oli talojen kaksilaivaisuuden vaihtuminen varsin lyhyessä ajassa kolmilaivaiseksi. Tämä tapahtui Monteliuksen periodien I ja II vaihteessa eli noin 1500 eaa. ja se koski Yanskan aluetta ja Ruotsissa aluetta Skånesta Uplantiin ja Bohusläniin. Kolmilaivaisuus syntyi ilmeisesti kattorakenteen muuttumisessa ja silloin tarvittiin seinätolppien väliin kaksi keskitolppariviä. Kolmilaivaiset pitkätalot jaettiin edelleen kolmeen osastoon. Keskimmäiseen osastoon tultiin sisälle ja kummassakin päässä taloa oli omat osastot. Tulisija sijaitsi edelleen talon länsipäässä.


title: Skandinavisen pronssikauden pitkätalo

text: Talojen pituudessa ja leveydessä ei tapahtunut muutoksia kolmilaivaisuuteen siirryttäessä. Pronssikauden edetessä, alkoivat pitkätalot lyhentyä 9–22 metrisiksi, jolloin niiden keskipituus lyheni samalla viisi metriä. Lyhentyminen tapahtui vaivihkaa, mutta se näkyy selvästi, kun verrataan pitkätaloja ajalta 1500–1000 eaa. ja 1000–500 eaa. Tämän vuoksi vuosilukua 1000 eaa. (periodi IV) pidetään rakentamisessa muistamisen arvoisena.


title: Skandinavisen pronssikauden pitkätalo

text: Esimerkki hyvin säilyneestä pitkätalosta Apallen kaivauskohtesta Uplannista valottaa pitkätaloa ennen 1000 eaa. Kaivauksilla havaittiin länsipään ja keskiosan välissä tukeva väliseinä, jonka molemmilla puolilla oli asuinhuone. Toisessa huoneessa oli sisällä liesi. Ruokaa laitettiin ulkona olevissa kuoppaliesissä. Talon ulko-ovet johtivat omaan huoneeseensa, jonka itäpuolella sijaitsi päätyhuone, jossa oli maalattia ja kalkilla slammatut seinät.


title: Skandinavisen pronssikauden pitkätalo

text: Länsi-Ruotsissa oli tavallista, että talot olivat pian 1000 eaa. jälkeen kaksiosaisia niin, että asuinosasto oli talon länsipäässä. Talo oli vieläpä rakennettu puolisuunnikkaan muotoiseksi. Länsipääty oli pari metriä leveämpi kuin talon itäpääty. Läntisellä asumispuolella saattoi olla lieden lisäksi myös uuni, kuoppaliesi tai kellarikuoppa. Joissakin taloissa kellarikuoppa saattoi olla metrin syvä, kaksi metriä leveä ja viisi metriä pitkä.


title: Skandinavisen pronssikauden pitkätalo

text: Toinen esimerkki pienemmästä pitkätalosta on ajalta jälkeen 1000 eaa. Siinä oli vain yksi huone, jonka keskellä sijaitsi lämmittämiseen ja ruuanlaittoon soveltuva liesi. Kotieläimille ei ollut talossa erikseen tilaa, vaan ne pidettiin muualla ja siihen oli käytössä toinen rakennus tai suojakatos. Suojan suuruus oli yleensä 12–25 neliömetriä ja sen kattoa kannatteli neljä neliön muotoon pystytetyä tolppaa. Skånessa suojat olivat joko neliön tai ympyrän muotoiset.


title: Skandinavisen pronssikauden pitkätalo

text: Pronssikaudan edetessä pitkätalot lyhenivät ja niiden yhteyteen pihamaalla tuli lisäksi käyttöön varastorakennuksia ja karjasuojia. Näistä on kuitenkin jäänyt vain satunnaisesti jälkiä tutkittavaksi. Esimerkiksi eläinten siirtäminen ulkosuojaan pienensi pitkätalon tilantarvetta. Pitkätalojen replikoita kokeiltaessa on huomattu, että niiden lämmitettämiseen kuluu 2–3 kuutiometriä puuta viikossa. Tämä voisi olla yksi motiivi taolen lyhenemisessä. Kun siiryttiin rautakaudelle, johti kehitys kohti päätalojen suuria halleja.


title: Rolf Tiivola

text: Rolf Leonard Tiivola (3. joulukuuta 1894 Helsinki – 1962) oli suomalainen rovasti ja päätoimittaja.


title: Rolf Tiivola

text: Tiivolan vanhemmat olivat pankkivirkailija Johan Leonard Tiivola ja Mathilda Ahlblad. Hän pääsi ylioppilaaksi 1914 ja hänet vihittiin papiksi 1918.


title: Rolf Tiivola

text: Tiivola oli kirkkoherran apulaisena Hietamäellä Inkerinmaalla 1916–1917 ja sitten sotilaspastorina Pohjan poikien rykmentissä 1919, Raskaassa tykistörykmentissä 1919–1921, Uudenmaan rakuunarykmentissä 1921–1924, Rannikkotykistörykmentti 1:ssä 1924–1928 sekä Uudenmaan rykmentissä 1928–1939. Sotavuosina hän oli pastorina 1939–1940 Kannaksen armeijan esikunnassa ja sitten maavoimien esikunnassa. Hän oli pastorina Helsingin varuskunnassa vuodesta 1941 ja merivoimien esikunnassa vuodesta 1943.


title: Rolf Tiivola

text: Tiivola toimi lisäksi Lappeenrannan pakkotyölaitoksessa apulaisopettajana ja saarnaajana 1921–1924 sekä tuntiopettajana Helsingin tyttökoulussa 1925–1927. Hän oli Suomen Sotilas-lehden päätoimittajana 1927–1943, Koti ja Kasarmi-lehden päätoimittajana 1931–1943 sekä Kylväjä-lehden päätoimittajana vuodesta 1943. Nuori Mies-lehden toimitussihteerinä Tiivola oli 1947–1953.


title: Rolf Tiivola

text: Rolf Tiivola oli naimisissa vuodesta 1919 Inez Maria Palmrothin kanssa. Heillä oli viisi lasta joista tunnetuin oli pääjohtaja Mika Tiivola.


title: LSD (yhtye)

text: LSD on kokoonpano, jossa ovat mukana laulaja-lauluntekijät Labrinth ja Sia sekä DJ Diplo. He julkaisivat toukokuussa 2018 kappaleen "Genius" ja noin viikko sen jälkeen kappaleen "Audio".


title: Gibellina

text:
Gibellina on kunta Italiassa Sisilian länsiosassa olevassa Trapanin maakunnassa.
Gibellina tuhoutui täysin Belicejoen laaksossa tapahtuneessa voimakkaassa maanjäristyksessä vuonna 1968. Tuhoutunut kylää ei kunnostettu Uusi kylä, Gibellina Nuova, päätettiin rakentaa yli kymmenen kilometrin päähän vanhasta kylästä. Vanhan kylän raunioista kuvanveistäjä Alberto Burri teki yhden maailman suurimmista veistoksista. Maataideteos nimeltä "Grande Cretto" on betonista tehty labyrintti.


title: Viki Raaska

text: Vihtori (Viki) Raaska (1. huhtikuuta 1903 Äyräpää – 4. marraskuuta 1960) oli suomalainen insinööri ja radiotoimittaja.


title: Viki Raaska

text: Raaskan vanhemmat olivat maanviljelijä Heikki Raaska ja Anna Kapanen. Hän suoritti oppikoulun 1920 ja valmistui insinööriksi Mittweidassa Saksassa 1925.


title: Viki Raaska

text: Raaska oli Itä-Suomen sähkö- ja insinööritoimisto Oy:n palveluksessa Viipurissa 1925–1939, oy Strömberg ab:n suunnittelu- ja myyntitoimiston päällikkönä 1940–1948 ja Idman Oy:n teollisuus- ja koneosaston päällikkönä vuodesta 1948. Hän toimi myös Viipurin teknillisten koulujen tuntiopettajana 1926–1935 ja oli Oy Yleisradio Ab:n radioselostajana vuodesta 1926 alkaen. Raaska oli Viipurin teknillisen klubin johtokunnan jäsenenä ja klubimestarina 1932–1940 ja Suomen radioselostajien yhdistyksen puheenjohtajana vuodesta 1942 alkaen.


title: Ludvig Faddejev

text: Ludvig Dmitrijevitš Faddejev (; ) oli venäläinen matemaatikko ja teoreettinen fyysikko. Hän on yksi modernin matemaattisen fysiikan kehittäjistä.


title: Ludvig Faddejev

text: Faddejeville sai monia huomionosoituksia sekä fyysikkona että matemaatikkona. Hänelle myönnettiin Suomessa vuonna 1991 tieteen akateemikon arvo.


title: Richard Peto

text: Sir Richard Peto (s. ) on brittiläinen tilastotieteilijä ja epidemiologi, sekä Oxfordin yliopiston lääketieteellisen tilastotieteen ja epidemiologian emeritusprofessori (emeritus). Hänelle myönnettiin vuonna 2000 Suomessa tieteen akateemikon arvo.


title: Christian Ruotanen

text: Christian Ruotanen (s. 2002) on suomalainen lapsinäyttelijä, joka tuli tunnetuksi pikku-Röllin roolistaan elokuvasta "Rölli ja kultainen avain". Ruotanen on dubannut Eemeliä animaatiossa "Vaahteramäen Eemeli ja Iida". Hän on myös näytellyt Vaahteramäen Eemeliä Taaborinvuoren kesäteatterissa vuonna 2013. Ruotanen näyttelee lapsiavustajana Lahden kaupunginteatterissa.


title: Parkinsonin triviaalisuuden laki

text: Parkinsonin triviaalisuuden laki on C. Northcote Parkinsonin laki, joka esittää, että ihmiset antavat suhteettomasti painoarvoa pienille asioille, joita he olettavat ymmärtävänsä. Englanninkielinen termi juontuu esimerkistä, jossa ydinvoimalan suunnitelmia hyväksyvä komitea käyttää suhteettomasti aikaa triviaaleihin asioihin, kuten pyörävajan materiaalien valintaan. Lain mukaan asioihin käytetty aika on käänteisesti verrannollinen sen hintaan tai tärkeyteen.


title: Parkinsonin triviaalisuuden laki

text: Termin käyttö on yleistynyt tietotekniikassa tanskalaisen Poul-Henning Kampin mainittua sen sähköpostissa vuonna 1999. Lakiin liittyy läheisesti myös Philip Wadlerin mukaan nimetty "Wadlerin laki" ohjelmointikielen suunnittelussa.


title: Christian Lindqvist

text: Jarl Christian Lindqvist (s. 25. joulukuuta 1949 Helsinki) on suomalainen lääkäri ja Helsingin yliopiston suu- ja leukakirurgian professori.


title: Christian Lindqvist

text:
Lindqvist kirjoitti ylioppilaaksi Helsingin Nya svenska läroverketistä vuonna 1967. Hän valmistui Helsingin yliopistosta vuonna 1973 hammaslääkäriksi (ondotologian lisensiaatiksi), vuonna 1979 lääkäriksi (LL) ja lääketieteen ja kirurgian tohtoriksi (LKT). Helsingin yliopiston dosentiksi hänet nimitettiin vuonna 1986.
Lindqvist toimi erikoislääkärinä vuosina 1988-1996, ja osaston ylilääkärinä 1988-1996. Vuodesta 1996 HUS:n ylilääkäri. Hän hoiti professuuria (vs.) vuosina 1996–2000 ja sai vuonna 2000 nimityksen professoriksi.
Lindqvist on saanut työstään useita huomionosoituksia ja tunnustuksia. Hänelle on myönnetty Suomen Valkoisen Ruusun ritarikunnan I luokan ritarimerkki. Hänet kutsuttiin Saksan kansallinen tiedeakatemia Leopoldinan jäseneksi vuonna 2000.


title: Ian McNeice

text: Ian McNeice on englantilainen näyttelijä ja ääninäyttelijä, joka tuli tunnetuksi vuonna 1985 roolistaan agentti Harcourtina palkitussa televisiosarjassa "Pimeyden ytimessä". Tämän jälkeen hänet nähtiin suosituissa elokuvissa, kuten "Englantilainen joka nousi kukkulalle, mutta laskeutui vuorelta" (1995), "Ace Ventura – luonto kutsuu" (1995) sekä "Dyyni" (2000).


title: Ian McNeice

text: McNeice on näyttellyt vuodesta 2004 lähtien Bert Largea draamakomediasarjassa "Doc Martin". Vuosina 2005–2007 hän näytteli uutistenlukijaa historiallisessa draamasarjassa "Rooma".


title: Ian McNeice

text: Ian McNeice syntyi vuonna 1950 Basingstokessa, Hampshiressa. Hän aloitti näyttelemisen Tauntonin koulussa, jonka jälkeen McNeice opiskeli näyttelemistä London Academy of Music and Dramatic Artissa ja Salisbury Playhousessa. Opiskelujen jälkeen hän vietti muutaman vuoden teatterissa. Hän näytteli neljä vuotta arvostetussa Royal Shakespeare Companyssa sekä "Nicholas Nickleby" -näytelmässä Broadwaylla.


title: Ian McNeice

text: McNeice teki läpimurtoroolinsa palkitussa televisiosarjassa "Pimeyden ytimessä" vuonna 1985. Vuonna 1996 hän näytteli juoppoa kokkia Gustave LaRochea tilannekomediasarjassa "Chef!". McNeice nähtiin vuonna 2000 minisarjassa "Dyyni" hirviömäisenä paroni Vladimir Harkonnena, roolissa johon hän palasi vielä elokuvassa minisarjassa "Frank Herbert's Children of Dune" (2003). Televisiossa hänet on nähty myös "Komisario Lewisin" toisella kaudella ja "Midsomerin murhien" neljännellä kaudella. McNeice nähtiin uutistenlukijana HBO:n ja BBC:n "Rooma"-sarjassa. Vuodesta 2004 lähtien hän on näytellyt Bert Largea ITV:n draamakomediasarjassa "Doc Martin".


title: Ian McNeice

text: McNeice on esiintynyt myös lukuisissa elokuvissa, kuten "Rakas vanha kirja" (1987), "Pako Absolomista" (1994), "Englantilainen joka nousi kukkulalle, mutta laskeutui vuorelta" (1995), "From Hell" (2001) sekä "Day of Dead" (2008). Hän teki läpimurtonsa Amerikan elokuvamarkkinoille näyteltyään Fulton Greenwallia elokuvassa "Ace Ventura – luonto kutsuu" (1995). McNeice näytteli vuonna 2001 natsivirkamies Gerhard Klopferia BBC:n ja HBO:n palkitussa televisioelokuvassa "Lopullinen ratkaisu". Tämän jälkeen hän on näyttellyt muun muassa elokuvissa "Maailman ympäri 80 päivässä" (2004) sekä "White Noise" (2005). McNeice nähtiin natsi-kenraali Joachim von Kortzfleischina elokuvassa "Operaatio Valkyrie" (2008).


title: Ian McNeice

text: Ääninäyttelijänä McNeice on antanut omalaatuisen äänensä ja aksenttinsa useille hahmoille.


title: Ian McNeice

text: McNeicen näytteli alun perin Illyrio Mopatista HBO:n menestyssarjan "Game of Thronesin" pilottijaksossa, mutta myöhemmissä jaksoissa hahmoa esittää aikatauluongelmista johtuen Roger Allam. Vuosina 2010–2011 McNeice nähtiin Winston Churchillna "Doctor Who" -sarjan neljässä jaksossa. Hän on näytellyt aikaisemmin Churchillia Howard Brentonin näytelmässä "Never So Good" (2008) sekä "Kuninkaan puheen" teatteriversiossa (2012).


title: Lyric Arts Trio

text: Lyric Arts Trio on kanadalainen taidemusiikin kokoonpano, jonka perustivat vuonna 1964 sopraano Mary Morrison, huilisti Robert Aitken ja Aitkenin puoliso, pianisti Marion Ross. Trio perustettiin alun perin jäsentensä virkistykseksi, mutta se saavutti pian yleistä kysyntää osittain jäsentensä yksilöllisten maineiden ja osittain kokoonpanolle sävelletyn yllättävän vaihtelevan ohjelmiston ansiosta. Enimmäkseen ohjelmisto koostui barokin, rokokoon ja 1800–1900-luvun vaihteen duoista ja trioista, mutta siihen sisältyi myös sellaisia 1900-luvun teoksia kuin Frank Martinin "Trois Chansons de Noël" ja Albert Rousselin "Deux Poèmes de Ronsard". Jälkimmäisen teoksen Lyric Arts Trio esitti debytoidessaan 14. lokakuuta 1965.


title: Lyric Arts Trio

text: Viimeistä kertaa Lyric Arts Trio esiintyi John Weinzweigin 70-vuotispäivän kunniaksi vuonna 1983.


title: Lyric Arts Trio

text: Muun ohjelmistonsa ohessa Lyric Arts Trio järjesti myös kanadalaisten säveltäjien uusien teoksien kantaesityksiä. Näiden teosten säveltäjiä olivat Milton Barnes, Norma Beecroft, Walter Buczynski, Gabriel Charpentier, Gustav Ciamaga, Harry Freedman, Bengt Hambraeus, Hugh Hartwell, Mieczyslaw Kolinski, Peter Paul Koprowski, Bruce Mather, Paul Pedersen, Harry Somers, ja John Weinzweig. Trio kantaesitti myös ulkomaalaisten säveltäjien teoksia, kuten Jukka Tiensuun trion vuodelta 1975.


title: Merv

text: Merv (, muinaispersiaksi "Margu", "Margiana", , "Marv".) oli Keski-Aasiassa sijainnut historiallinen kaupunki. Se sijaitsi Murgabjoen varrella keskellä strategisesti tärkeää Margianan keidasaluetta. Mervin alue sijaitsee lähellä nykyistä Maryn kaupunkia Turkmenistanissa. Se on yksi UNESCON maailmanperintöluettelon kohteista.


title: Merv

text: Arkeologisen tutkimuksen mukaan alueelta on löytynyt jälkiä asutuksesta kolmannelta vuosituhannelta ennen ajanlaskun alkua. Akhaimenidien dynastian (550 eaa. – 330 eaa.) se toimi ympäröivän Margianan satraappikunnan keskuksena. Merv oli yksi lukuisista kaupungeista, jotka Aleksanteri Suuri valloitti ja nimesi itsensä mukaan uudelleen Aleksandriaksi. Aleksanterin aikaa seuranneella Helleenisellä aikakaudella Antiokhos I Soter nimesi sen Antiokiaksi.


title: Merv

text: Merv kuului silkkitien varren merkittäviin kaupunkeihin. Merv siirtyi Umaijadien kalifaatille 600-luvun lopulla. Kalifaatti jälleenrakensi sen 700-luvulla ja teki siitä Khorasanin provinssin pääkaupungin. Se toimi Abu Muslim Khorasanin tukikohtana Abbasidien vallankumouksen aikana. Se joutui mongolien haltuun 1221, jolloin valloittaja Tolui-kaani järjesti siellä suuren verilöylyn. Uzbekit valtasivat sen 1505 ja taas 1510 Safavidien dynastian perustaja Ismail I valtasi sen Persialle. Tämän jälkeen kaupunki kuului lähinnä Persialle, joskin joutui muutaman kerran uudelleen uzbekkien haltuun. Manghitien Buharan kaanikunta valtasi sen 1785. Buharakaani Shah Murad tuhosi Mervin 1780-luvun lopulla ja sen asukkaat karkotettiin Buharan alueelle ja Samarkandiin. Murad hajotti samalla Murgabjoelle rakennetun suuren padon, minkä vuoksi alue menetti maatalouteen perustuvan vaurautensa ja siitä tuli lähinnä joutomaata.


title: Merv

text: Venäläiset miehittivät Mervin keidasalueen helmikuussa 1884. Venäläishallinnon aikana aluetta alettiin kehittämään uudelleen maatalouskelpoiseksi rakentamalla Mugrabjoelle kaksi uutta patoa. Neuvostoliiton aikana alue kuului Turkmenistanin sosialistiseen neuvostotasavaltaan. Alueelle perustettiin Baýramalyn kunta 1935.


title: Ernest MacMillan

text: Ernest MacMillan (18. elokuuta 1893 Mimico – 6. toukokuuta 1973 Toronto) oli kanadalainen kapellimestari ja säveltäjä. Hän aloitti urkujensoiton opiskelun Arthur Blakeleyn johdolla Torontossa 8-vuotiaana ja teki julkisen ensiesiintymisensä 10-vuotiaana. Hän jatkoi urkujensoiton opintojaan myöhemmin Skotlannissa ja Englannissa. Hän sai Oxfordin yliopistosta musiikin kandidaatin arvon.


title: Ernest MacMillan

text: MacMillan opiskeli nykyajan historiaa Toronton yliopistossa 1910-luvun alussa ja lähti sitten Pariisiin opiskelemaan pianonsoittoa Therese Chaigneaun johdolla. Hänet internoitiin ensimmäisessä maailmansodassa, mutta hän sai poissaolevana taiteiden kandidaatin arvon Toronton yliopistosta vuonna 1915. Vuonna 1918 hän sai Oxfordin yliopistosta musiikin tohtorin arvon.


title: Ernest MacMillan

text: Vapauduttuaan MacMillan palasi Torontoon, jossa hän työskenteli urkurina ja kuoromestarina. Hän oli myös Toronton musiikkikonservatorion rehtorina vuosina 1926–1942 ja Toronton yliopiston musiikin tiedekunnan dekaanina 1927–1952. Hän toimi Toronton sinfoniaorkesterian kapellimestarina 1931–1956 ja Mendelssohn-kuoron johtajana samassa kaupungissa 1942–1957. Hän myös esiintyi vierailevana kapellimestarina Pohjois- ja Etelä-Amerikoissa, Euroopassa sekä Australiassa. Hän toimi Kanadan musiikkineuvoston puheenjohtajana 1947–1966. Vuonna 1935 hänestä tuli ensimmäinen ritariksi lyöty kanadalainen. Hän johti useiden perinteisten ja uusien teosten Kanadan-ensiesityksiä.


title: Tactical Monsters Rumble Arena

text: Tactical Monsters Rumble Arena on Camex Gamesin kehittämä alustariippumaton peli, joka on mahdollista ladata Androidille, iOS:lle sekä Steamille.


title: Tactical Monsters Rumble Arena

text: Peli saavutti huhtikuussa 2 miljoonan latauskerran rajapyykin. Suosiota se on saanut pelin nopean tempon vuoksi. Pelissä pelaajat sotivat keskenään keräämiensä monstereidensa kanssa vuoropohjaisessa pelissä, jossa kunkin vuoron aikaraja on alle 20 sekuntia. Nopeat strategiat, monialaiset monsterit ja aktiivinen yhteisö kasvattavat pelaajamääriä jatkuvasti.


title: Tactical Monsters Rumble Arena

text: Peli on käännetty kymmenille eri kielille, joista yksi on suomi.


title: Goodbye Yellow Brick Road (kappale)

text: Goodbye Yellow Brick Road on Elton John:in balladi. Laulun sanoitukset on kirjoittanut  Bernie Taupin ja musiikin säveltänyt John hänen "Goodbye Yellow Brick Road -albumilleen". Sen musiikillinen tyyli ja tuotanto on saanut voimakkaasti vaikutteita 1970-luvun soft rock- ja glam rock -tyyleistä. Kappale on kriitikoiden laajasti ylistämä, ja jotkut ovat nimenneet sen Elton Johnin parhaaksi kappaleeksi.


title: Goodbye Yellow Brick Road (kappale)

text: Kappale julkaistiin vuonna 1973 albumin toisena singlenä, ja se pääsi 10 parhaan listalle Iso-Britanniassa ja Yhdysvalloissa. Se oli yksi Johnin suurimmista hiteistä, ja ylitti edellisen singlen, "Saturday Night's Alright for Fighting", myynnissä ja suosiossa pian julkaisunsa jälkeen. Yhdysvalloissa se nousi kultalevyrajaan 4. tammikuuta 1974 ja platinaan 13. syyskuuta 1995 RIAA:n luokituksessa.


title: Goodbye Yellow Brick Road (kappale)

text: Yellow Brick Road on 1939 elokuvasovituksesta Lyman Frank Baumin kirjasta "Wizard of Oz". Tässä elokuvassa Dorothy ja hänen kolme sekalaista ystäväänsä ovat saaneet neuvon seurata Yellow Brick Roadia löytääkseen Ozin Velhon, vain huomatakseen, että heillä olikin jo kaikki mitä he olivat etsineet. Tie johtaa Emerald Cityyn Ozin maahan, jota on usein pidetty vertauskuvana "tielle, joka johtaa elämän fantasioihin" tai "tielle, joka johtaa elämän vastauksiin." Sanoitukset kuvaavat halua palata yksinkertaisempaan elämään sen jälkeen, kun kertoja on luullut elävänsä hyvää elämää mutta oivaltaakin olleensa vain kuin lemmikki rikkaalle seurapiirirakastajalleen.


title: María José Alvarado

text: María José Alvarado (1995 – 13. marraskuuta 2014) oli Miss Hondurasiksi 26. huhtikuuta 2014 kruunattu valokuvamalli.


title: María José Alvarado

text: 19-vuotias José Alvarado kuoli henkirikoksen uhrina marraskuussa 2014. Hänen siskonsa Sofían poikaystävä Plutarco Ruiz ja apuriksi epäilty Aris Maldonado pidätettiin teosta epäiltyinä. Ruiz tunnusti teon ja johdatti poliisit paikkaan, johon surmatut naiset oli haudattu. Kaksoissurman motiivina oli ilmeisesti se, että Sofía oli tanssinut toisen miehen kanssa. María José Alvarado joutui kahdesti selkään ammutuksi yrittäessään paeta paikalta siskonsa surman jälkeen.


title: María José Alvarado

text: Syyskuussa 2017 Ruiz tuomittiin 45 vuoden vankeusrangaistukseen.


title: Leo Smith

text: Joseph Leopold "Leo" Smith (26. marraskuuta 1881 Birmingham, Englanti – 18. huhtikuuta 1952 Toronto, Kanada) oli säveltäjä, sellisti, kirjoittaja ja opettaja. Hänen äitinsä oli ansioitunut pianisti ja isänsä opettaja. Smith oli yksi vanhempiensa seitsemästä lapsesta.


title: Leo Smith

text: Smith piti täyden sooloresitaalin kahdeksanvuotiaana Birminghamin kaupungintalolla. Tämän jälkeen hän opiskeli Royal Manchester College of Musicissa ja Manchesterin yliopistossa. Hän soitti kamarikokoonpanoissa sekä muun muassa Hallén orkesterissa, Covent Gardenissa ja myöhemmin kanadalaisissa orkestereissa. Hänen johdollaan opiskelivat muiden muassa Marcus Adeney, Louis Applebaum, John Beckwith, Keith Bissell, Howard Brown, Kenneth Peacock, Margaret Sargent ja Bertha Tramblyn. Hänen kirjoitustensa joukossa on muun muassa arvosteluja. Hän julkaisi myös kolme oppikirjaa, jotka päätyivät laajasti käytetyiksi.


title: Leo Smith

text: Smithin sävellysten joukossa ovat jousikvartetto D-duurissa ja sellosonaatti e-mollissa.


title: Boris Berlin

text: Boris Berlin (27. toukokuuta 1907 – 24. maaliskuuta 2001) oli venäläissyntyinen, sittemmin kanadalaistunut ja uuden asuinmaansa kansalaisuuden vuonna 1931 saanut säveltäjä ja pianopedagogi. Hän opiskeli Sevastopolissa, Genevessä ja Berliinissä. Hänen opettajiaan viimeksi mainitussa kaupungissa olivat Mark Hambourg ja Leonid Kreutzer.


title: Boris Berlin

text: Berlin aloitti uransa pianistina, joka esiintyi Saksassa ja Sveitsissä, mutta keskittyi pian pianopedagogiikkaan. Hän opetti ensin Hampurissa, sittemmin The Royal Conservatory of Musicissa (Toronto; vuodesta 1928) ja Toronton yliopistossa (vuodesta 1970). Berlin kirjoitti yli kaksikymmentä pedagogista teosta. Hänen johdollaan opiskelivat muiden muassa Louis Applebaum, Dorothy Sandler-Glick, Gwen Beamish MacMillan, Kenneth MacMillan, Bernadene Blaha, Andrew Markow, Adrienne Shannon, Christina Petrowska, Geraldine Schuster-Leder, Peter C. Simon, Lydia Wong, Rudy Toth ja Norman Amadio.


title: Boris Berlin

text: Berlin sai vuonna 2000 Kanadan ritarikunnan upseerin arvon, mutta menehtyi ennen seremoniaa, jossa arvo olisi virallisesti annettu.


title: Rikas, rakas, köyhä, varas

text: Rikas, rakas, köyhä, varas ("Rich Man, Poor Man") on ABC-televisioyhtiön tuottama yhdysvaltalainen minisarja vuodelta 1976. Dean Riesnerin käsikirjoittama 12-osainen sarja perustuu Irwin Shaw’n samannimiseen bestseller-romaaniin (suom. nimillä "Menestyksen maku" ja "Rikas, rakas...") vuodelta 1969. Sarja kertoo Saksasta Yhdysvaltoihin maahanmuuttajina tulleen Jordachen perheen kahden sukupolven vaiheista toisen maailmansodan lopulta aina 1970-luvulle. Sarja oli muun muassa Nick Nolten ja Gregg Henryn läpimurto suosituksi elokuvanäyttelijäksi.


title: Rikas, rakas, köyhä, varas

text: Sarjalle tehtiin jatko-osa "Rich Man, Poor Man – Book II", jonka oli tarkoitus perustua Irvin Shaw’n "Menestyksen maulle" kirjoittamaan jatkoromaaniin "Köyhä, varas", mutta kirjan viivästyttyä toteutettiinkin alkuperäiskäsikirjoituksen perusteella. Suomessa nämä molemmat sarjat näytettiin peräkkäin yhteisnimellä "Rikas, rakas, köyhä, varas". Sarjan pilottijakso esitettiin Mainos-TV:n ohjelmistossa kahdessa osassa 29. ja 31. elokuuta 1977 ja muut 32 jaksoa sen jälkeen viikottain. Televisiosarjan suosion myötä Gummerus julkaisi alkuperäisen "Menestyksen maun" uudelleen nimellä "Rikas, rakas..." ja sen jatkoksi julkaistun romaanin nimellä "Köyhä, varas".


title: Rikas, rakas, köyhä, varas

text: Sarja alkaa toisen maailmansodan päättymisen ajoista ja esittelee köyhän leipuri Jordachen perheen. Tarinan keskiössä ovat perheen aikuistuvat pojat, joista Rudy luo menestyksekkään liikemiesuran ja ryhtyy sitten myös poliitikoksi. Nyrkkeilyä harrastava Tom ei menesty elämässä yhtä hyvin vaan jää köyhäksi ja tulee murhatuksi. Sarjan jatko-osassa eli Suomessa esitetyn version myöhemmissä jaksoissa Tomin poika Wesley (Gregg Henry) asuu nyt poliitikkosetänsä Rudyn luona, jossa asuu myös Rudyn nykyisen vaimon poika Billy. Juonikuviot keskittyvät paljolti näiden kahden kunnianhimoisen nuorukaisen valtataisteluihin. Omalla tahollaan Rudy käy taistelua miljardööri Charles Estepin (Peter Haskell) kanssa. Tom Jordachen murhasta tuomionsa kärsinyt Anthony Falconetti (William Smith) palaa vankilasta ja ottaa seuraavaksi kohteekseen Rudyn.


title: Rikas, rakas, köyhä, varas

text: "Rikas, rakas, köyhä, varas" tuotti kaikkiaan neljä Golden Globe -palkintoa. Se toi myös Emmy-palkinnon aiemmin valokuvamallina tunnetulle Susan Blakelylle.


title: Rikas, rakas, köyhä, varas

text: "Helsingin Sanomien" tv-kriitikko Jukka Kajava kirjoitti sarjasta löytyvän vaikutteita "Peyton Placesta", "Kahden kerroksen väestä" ja James Dean -elokuvista.


title: Johan Fredrik Thauvón

text: Johan Fredrik Thauvón (8. elokuuta 1828 Paltamo – 18. toukokuuta 1918 Ii) oli suomalainen kirkkoherra, kirjallisuuden harrastaja ja tutkimusmatkailija.


title: Johan Fredrik Thauvón

text: Thauvónin vanhemmat olivat Paltamossa apteekkarina toiminut viipurilainen proviisori Lars Reinhold Thauvón (k. 1835) ja Maria Lovisa Aejmelaeus (k. 1868). Hän kävi Oulun triviaalikoulua ja Vaasan ja Kuopion kymnaasia ja pääsi ylioppilaaksi Helsingissä 1847. Thauvón valmistui Helsingin yliopistosta filosofian kandidaatiksi 1851 ja filosofian maisteriksi 1853. Hänet vihittiin papiksi Kuopion hiippakunnassa 1859. Hänestä tuli riemumaisteri 1907.


title: Johan Fredrik Thauvón

text: Thauvónista tuli Tornion ala-alkeiskoulun vt. rehtori 1852 ja vakinainen rehtori 1855. Hän toimi välisaarnaajana Sallassa (Kuolajärvellä) vuodesta 1867 alkaen. Sallan kirkkoherrana Thauvón oli vuodesta 1869, Puolangan kirkkoherrana vuodesta 1870 ja viimeksi Iin kirkkoherrana 42 vuoden ajan vuodesta 1876 aina kuolemaansa saakka. Thauvón sai rovastin arvon 1902. Hän toimi myös Oulun läänin pohjoisen tarkastuspiirin kansakoulutarkastajana 1874–1883.


title: Johan Fredrik Thauvón

text: Thauvón oli opiskeluaikanaan jäsenenä vuonna 1848 perustetussa Suomalaisen Kauniskirjallisuuden Yhdyskunnassa jonka sensuuri kielsi jo 1849. Hän oli kirjeenvaihdossa Elias Lönnrotin kanssa ja sai tältä muun muassa ohjeita valmistautuessaan Kuolaan tekemälleen tutkimusmatkalle.


title: Johan Fredrik Thauvón

text: Thauvón liittyi lestadiolaisuuteen Puolangalla vuoden 1874 vaiheilla. Hän oli aikakautensa tunnetuimpia lestadiolaispappeja ja isännöi 1885 Iissä pidettyä lestadiolaispappien kokousta sekä oli vielä vuonna 1917 vanhoillislestadiolaisen herätysliikkeen vuosikokoussaarnaajana. Thauvón kävi puhujamatkoilla pääasiassa Pohjois-Suomessa mutta myös Turussa, Ruskealassa ja Joensuussa.


title: Johan Fredrik Thauvón

text: Thauvón oli naimisissa 1852–1906 Emilia Lovisa Carlssonin (1830-1906) kanssa. Heidän poikansa rovasti Emil Thauvón (1860–1926) toimi kirkkoherrana Pudasjärvellä ja Viitasaarella. Tyttären Sallyn (s. 1855) poika oli kirjallisuustutkija Ilmari Heikinheimo ja toisen tyttären Alman (s. 1863) poika oli jääkärimajuri Martin Jakobson.


title: Paul Pedersen

text: Paul Richard Pedersen (s. 28. elokuuta 1935) on kanadalainen säveltäjä. Hänen opettajiaan olivat Murray Adaskin Saskatchewanin ja John Weinzweig Toronton yliopistossa. Hän sai musiikkitieteessä filosofian tohtorin arvon vuonna 1970.


title: Paul Pedersen

text: Pedersen liittyi McGillin yliopiston henkilökuntaan vuonna 1966 ja toimi vuosina 1970–1974 sen teoriaosaston puheenjohtajana, vuosina 1971–1974 elektronisen musiikin studion johtajana ja vuosina 1976–1986 dekaanina. Vuonna 1990 hänet nimitettiin Toronton yliopiston musiikkitiedekunnan dekaaniksi. Hänen varhaiset sävellyksensä, kuten "Kvintetto" (1959) ja "Sonaatti viululle ja pianolle" (1960) ovat vapaan atonaalisia. Osassa teoksista näkyy kiinnostus elektronista musiikkia ja tietokonemusiikkia kohtaan, ja muiden muassa "Themes from the Old Testament" ja "Fantasie" ovat multimediateoksia. Pedersenin tuotantoon kuuluu myös erinäisiä kuoroteoksia.


title: Peter Paul Koprowski

text: Peter Paul Koprowski (s. 24. elokuuta 1947 Lodz) on puolalaissyntyinen, kanadalaistunut säveltäjä ja pianisti. Hän on saanut vahvoja vaikutteita renessanssin aikana vaikuttaneilta Johannes Ockeghemilta ja Josquin Despreziltä, mutta myös Karol Szymanowskilta, joka uskoi vanhojen ja uusien vaikutteiden yhdistelemiseen.


title: Peter Paul Koprowski

text: Koprowski opiskeli vuoteen 1969 saakka Krakovassa. Suoritettuaan opintoja Nadia Boulangerin johdolla hän muutti Kanadaan vuonna 1971 ja pääsi sävellyksen tohtorikoulutettavaksi Toronton yliopistossa. Hän on opettanut McGillin yliopistossa ja Länsi-Ontarion yliopistossa. Hän on myös toiminut Banff-keskuksen nimikkosäveltäjänä. Samassa asemassa hän toimi 1980-luvun lopussa Kanadan oopperayhtiössä, jolle hän sävelsi oopperan "Dulcitius". Pianolle ja orkesterille sävelletty teos "Souvenirs de Pologne" (1983) syntyi ensimmäisen Kanadaan muuton jälkeen tehdyn Puolan-matkan innoittamana.


title: Peter Paul Koprowski

text: Koprowski voitti Jules Léger -palkinnot teoksillaan "Sonnet for Laura" (huilulle ja pianolle, 1989) ja "Puhallinkvintetto" (1994). Hän on tehnyt kymmenittäin tilaustöitä ja säveltänyt muiden teostensa ohessa konserttoja sekä sinfonioita. Alttoviulukonsertto toi Koprowskille Juno-palkintoehdokkuuden vuonna 2002.


title: Porvoon naisopisto

text: Porvoon naisopisto oli Porvoossa vuosina 1912–1972 toiminut yksityinen tytöille tarkoitettu sisäoppilaitos jossa voitiin vuodesta 1932 alkaen suorittaa ylioppilastutkinto. Koulun nimenä oli vuoteen 1930 "Porvoon naisopisto – Institutet för unga flickor i Borgå" ja sen jälkeen "Porvoon naisopisto ja tyttölukio". Pääsyvaatimuksena kouluun oli keskikoulun suorittaminen.


title: Porvoon naisopisto

text: Opiston perusti 1912 Edith Maria Bergholm (1867–1925) joka omisti koulun ja toimi koulun rehtorina vuoteen 1925 saakka. Koulu oli aluksi kaksivuotinen suomen- ja ruotsinkielinen tyttökoulu jossa opetettiin myös kotitaloutta ja käsityötä. Vuonna 1930 koulu muutettiin yksinomaan suomenkieliseksi ja sen yhteyteen perustettiin kolmevuotinen tyttölukio.


title: Porvoon naisopisto

text: Porvoon naisopisto toimi Vesitornikadun ja Aleksanterinkadun kulmauksessa sijaitsevassa entisessä tehdasrakennuksessa aluksi vuokralla. Rakennus oli valmistunut 1902 Porvoon Uudeksi Panimoksi. Panimon mentyä konkurssiin rakennuksen osti 1912 Suomalainen Lelupaja Oy jonka taidemaalari John Engelberg oli perustanut 1907. Lelupajan muutettua pois Porvoosta 1915 Edith Bergholm osti koko rakennuksen koulutaloksi 1916 ja lisärakennus valmistui koululle 1964.


title: Porvoon naisopisto

text: Porvoon naisopisto lakkautettiin 1972 ja sen tilalle perustettiin Porvoon Matkailu- ja Ravintola-alan oppilaitos.


title: Mieczysław Kolinski

text: Mieczysław Kolinski (5. syyskuuta 1901 Varsova – 7. toukokuuta 1981 Toronto) oli puolalaissyntyinen etnomusikologi ja säveltäjä. Hän sai Kanadan kansalaisuuden vuonna 1974.


title: Mieczysław Kolinski

text: Kolinski opiskeli Berliinissä ja sai siellä filosofian tohtorin arvon vuonna 1930. Hän teki 1930-luvulla transkriptiokokoelmia muun muassa togolaisesta ja alkuperäisamerikkalaisesta musiikista. Hän asui vuosina 1938–1951 Brysselissä ja vuosina 1951–1966 New Yorkissa, jossa hän toimi musiikkiterapeuttina, Hargail Music Pressin toimittajana ja Society for Ethnomusicologyn puheenjohtajana (1958–1959). Kolinski opetti etnomusikologiaa Toronton yliopistossa vuosina 1966–1976.


title: Mieczysław Kolinski

text: Kolinskin johdolla opiskelivat muiden muassa Beverley Diamond, Peter Goddard, Alison Mackay, Jay Rahn, Doug Riley, George Sawa, Bang-song Song ja Lu-lien Wang.


title: Mieczysław Kolinski

text: Kolinskin omien sävellysten joukossa on "Dance Fantasy" (jousiorkesterille, 1969).


title: Ville Haapoja

text: Ville Haapoja (s. 19. maaliskuuta 1998) on suomalainen koripalloilija.


title: Ville Haapoja

text: Tampereen Pyrinnön kasvatti Haapoja pelasi Pyrinnön nuorisojoukkueissa muun muassa A- ja B-poikien SM-sarjoja. Kaudella 2013–2014 Haapoja oli B-poikien SM-sarjan tarkimpia kahden pisteen korintekijöitä, ja Pyrintö saavutti ikäluokan SM-hopeaa. Vuonna 2014 Haapoja pelasi myös ensimmäiset ottelunsa miesten valtakunnallisissa sarjoissa, kun hän edusti Pyrinnön reservijoukkuetta toiseksi korkeimmalla sarjatasolla. Seuraavalla kaudella hän kuului Pyrintö II:n runkopelaajiin yli 20 minuutin peliajalla ja 9,2 pisteen ottelukeskiarvolla.


title: Ville Haapoja

text: Toukokuussa 2016 Haapoja siirtyi Pyrinnön kanssa kilpailleen BC Nokian joukkueeseen 2+1-vuotisella sopimuksella. Haapojalle ei kuitenkaan annettu juuri peliaikaa Nokian edustusjoukkueessa, ja hän pelasi alemmissa sarjoissa. Kauden 2017–2018 Haapoja pelasi rinnakkaislisenssillä M1DB-joukkue Raholan Pyrkivässä, missä hän pelasi tupla-tuplan keskiarvolla ja oli tehokkuuslukemallaan sarjan paras suomalaispelaaja sekä kolmen pisteen heittotarkkuudessaan sarjan toiseksi paras.


title: Ville Haapoja

text: Toukokuussa 2018 Haapoja palasi Pyrintöön kaksivuotisella sopimuksella. Pyrinnön päävalmentaja Sami Toiviaisen mukaan aikaisempina vuosina loukkaantumisista kärsinyt Haapoja oli tarkoitus kehittää hyvään fyysiseen kuntoon, ja häntä oli tarkoitus peluuttaa myös ison laitahyökkääjän pelipaikalla. Peliaikaa Haapojan oli tarkoitus saada edustusjoukkueen ohella Pyrinnön M1DA:ssa pelaavassa reservijoukkueessa. Syyskaudella Haapoja oli pitkään poissa kokoonpanosta.


title: Ville Haapoja

text: Haapoja pelasi myös Suomen alle 18-vuotiaiden maajoukkueessa ja kuului maan turnauskokoonpanoon ikäluokan vuoden 2016 EM-kilpailuissa, missä Suomi sijoittui kahdeksanneksi.


title: Ville Haapoja

text: Haapojaa on luonnehdittu pitkäraajaiseksi ja hyvin heittäväksi pelaajaksi, jonka fyysinen kunto on kehityskohde.


title: Hugh Hartwell

text: Hugh Kenneth Hartwell (s. 18. tammikuuta 1945 Hamilton, Ontario) on kanadalainen säveltäjä. Opiskeltuaan István Anhaltin johdolla McGillin yliopistossa sekä George Rochbergin ja George Crumbin johdolla Pennsylvanian yliopistossa Hartwell opetti vuosina 1971–1976 Kirkland Collegessa, New Yorkin osavaltiossa.


title: Hugh Hartwell

text: Vuonna 1976 Hartwell liittyi McMasterin yliopiston henkilökuntaan opettamaan musiikin teoriaa, sävellystä ja jazzia. Hän oli musiikkijaoksen puheenjohtajana vuosina 1986–1989.


title: Hugh Hartwell

text: Muiden muassa Jack Behrens ja Hamiltonin filharmonikot ovat tilanneet Hartwelliltä teoksia. Hänen sävellystensä joukossa on dodekafoninen "Septetto" kolmelle klarinetille, käyrätorvelle ja jousitriolle (1969).


title: Francesco Andreini

text: Francesco Andreini (1548 Pistoia – 1624 Mantova) oli italialainen näyttelijä ja näytelmäkirjailija. Hänen tyylilajinsa oli commedia dell'arte. Francesco lienee syntynyt vauraaseen Cerracchi Dal Gallon sukuun, jolloin Andreini on ollut hänen taiteilijanimensä.


title: Francesco Andreini

text: Ennen taiteellista uraansa Francesco Andreini toimi sotilaana Toscanan suurherttuan joukoissa. Noin kahdenkymmenen vuoden ikäisenä hän jäi turkkilaisten vangiksi. Vankeutta kesti kahdeksan vuotta, minkä jälkeen hän palasi kotimaahansa ja ryhtyi koomikoksi. Andreini liittyi näyttelijäryhmä I Gelosiin, joka oli eräs commedia dell'arten tunnetuimmista ja varhaisimmista kokoonpanoista.


title: Francesco Andreini

text: Andreinin pääasiallinen rooli oli kapteeni Spavento da Valle Inferna - il Capitano on yksi commedia dell'arten tyyppihahmoista. Francesco Andreini avioitui vuonna 1578 näyttelijä Isabella Canalin kanssa, joka oli niin ikään I Gelosin kuuluisa näyttelijä. Ryhmä näytteli ympäri pohjoisen Italian; yksittäisistä näytöksistä aikakirjoihin on merkitty esiintyminen Firenzessä 1589. Isabella kuoli kesäkuussa 1604, minkä jälkeen Andreini lopetti näyttelijän työnsä ja keskittyi kirjalliseen työhön, mukaan lukien Isabellan teosten julkaisu postuumisti.


title: Francesco Andreini

text: Andreinin muita rooleja olivat esimerkiksi Dottor Siciliano, nekromantti Falsirone ja lammaspaimen Corinto. Näyttelijän työssään hän hyödynsi vankeudessa oppimiaan kieliä, kuten kreikkaa ja turkkia.


title: Francesco Andreini

text: Vuonna 1607 Andreini julkaisi teoksen "Le bravure di Capitan Spavento", johon hän ammensi näyttelemästään kapteenin tyyppiroolista.


title: Francesco Andreini

text: Francesco Andreinilla ja Isabella Canalilla oli neljä tytärtä ja kolme poikaa. Yksi pojista, Giovan Battista Andreini (1576–1654), työskenteli vanhempiensa tapaan näyttelijänä.


title: Eurovision laulukilpailu 2019

text: Eurovision laulukilpailu 2019 on järjestyksessään 64. Eurovision laulukilpailu. Se järjestetään Tel Avivissa, Israelissa, Netta Barzilain voitettua kilpailun vuonna 2018 kappaleella ”Toy”. Tapahtumapaikkana toimii Tel Avivin Tel Aviv Convention Centerin Paviljonki 2. Kilpailun semifinaalit järjestetään 14. ja 16. toukokuuta ja finaali 18. toukokuuta 2019. Tämä on kolmas kerta, kun Euroviisut järjestetään Israelissa. Edellisen kerran Israel isännöi kilpailua vuosina 1979 ja 1999. Tämä on myös neljäs kerta, kun Euroviisut järjestetään Euroopan ulkopuolella.


title: Eurovision laulukilpailu 2019

text: EBU ilmoitti 7. marraskuuta 2018, että 42 maata osallistuu vuoden 2019 kilpailuun. Bulgaria vetäytyy vuoden 2019 kisoista.


title: Eurovision laulukilpailu 2019

text: Toukokuussa 2018 usemmassa maassa heräsi vastustusta kisoja vastaan Israelin tekemien sotatoimien takia. Vastustusta on ilmestynyt muun muassa Islannissa ja Irlannissa.


title: Eurovision laulukilpailu 2019

text: Toukokuussa 2018 Israel ilmoitti kutsuvansa kilpailuun mukaan erilaisia arabimaita. Listalla ovat muun muassa Tunisia ja Saudi-Arabia. Israel yrittää näin parantaa välejään arabimaihin, sillä arabimaat eivät tunnusta Israelia ja naapurimaassa Libanonissa ei saa näyttää israelilaista materiaalia, eivätkä libanonilaiset saa olla israelilaisten kanssa tekemisessä, tai matkustaa Israeliin. Mikään EBU:hun kuuluva arabimaa ei kuitenkaan ollut mukana EBU:n 7. marraskuuta julkaisemalla osallistujalistalla.


title: Eurovision laulukilpailu 2019

text:
Netta Barzilain voiton jälkeen vuonna 2018, vuoden 2019 kilpailu järjestetään Israelissa. Tämä on kolmas kerta kun Israel isännöi Euroviisuja. Edellisen kerran Israel isännöi Euroviisuja vuosina 1979 ja 1999.
Vuoden 2019 kilpailu järjestetään Tel Avivin Convention Centerin Paviljonki 2:ssa. Monitoimihallissa on 10 000 istuinta ja se on järjestänyt lukuisia tapahtumia, kuten konsertteja, näyttelyitä sekä messuja.


title: Eurovision laulukilpailu 2019

text: Sen jälkeen kun Israelin voitti vuoden 2018 kilpailun Lissabonissa, Portugalissa, Netta itse sekä Israelin pääministeri Benjamin Netanyahu ilmoittivat että vuoden 2019 kilpailu järjestettäisiin pääkaupunki Jerusalemissa, mutta EBU ja IPBC eivät vahvistaneet tätä. Myös Israelin valtiovarainministeri Moshe Kahlon sanoi haastattelussa, että vuoden 2019 kilpailu tulisi järjestää ainoastaan Jerusalemissa ja arvioi kilpailun kustannuksen olevan noin 120 miljoonaa Israelin sekeliä (noin 24 miljoonaa euroa). Jerusalemin pormestari Nir Barkat mainitsi Jerusalem Arenan (Pais Arena) sekä Teddy Stadiumin olevan mahdollisia kisapaikkoja järjestämään vuoden 2019 Euroviisuja. Jerusalemin kunta vahvisti myös, että vuoden 2019 kilpailua ei järjestettäisi vuosien 1979 ja 1999 kilpailupaikassa Jerusalemin International Convention Centressä, sen puutteellisen kapasiteetin johdosta.


title: Eurovision laulukilpailu 2019

text: 19. kesäkuuta 2018 Israelin vahvistettiin olevan vuoden 2019 kilpailun isäntämaa, ja 24. kesäkuuta 2018 KAN (Israelin televisioradioyhtiö) avasi virallisesti tarjouskilpailun vuoden 2019 Eurovision laulukilpailun isännöinnistä kiinnostuneille kaupungeille.


title: Eurovision laulukilpailu 2019

text: Vaikkakin alkuperäisen spekulaation mukaan Jerusalem olisi todennäköisin kaupunki järjestämään vuoden 2019 kilpailua, useanlaiset sekaannukset uskonnollisiin velvollisuuksiin ja mahdollisiin boikotointeihin vaikeuttivat Jerusalemin mahdollisuutta isännöidä kilpailua. Myös Jerusalemin pormestari Nir Barkat ilmoitti, että hän ei hae uudelleenvalintaa lokakuun 2018 vaaleissa. Tämä saattoi myös hankaloittaa Jerusalemin isännöinnin mahdollisuutta. Myöskin virka-asemaltaan korkeampi valtiovarainministeri sanoi israelilaiselle päivälehdelle "Haaretzille", että Tel Aviv olisi todennäköisempi isäntäkaupunki järjestämään kilpailua. Tel Aviv järjestäisi kilpailun Tel Aviv Convention Centerin Paviljonki 2:ssa pikemminkin kuin aiemmin spekuloidulla Menora Mivtachim Arenalla. Molempien paikkojen kapasiteetti on 10 000 ihmistä, mikä on EBU:n asettama minimi-kapasiteetti. Haifa olisi ollut myös mahdollinen isäntäkaupunki, vaikkakin yhteenotot jalkapallokauden kauden kanssa saattaisivat vaikeuttaa ainoan sopivan areenan Sammy Ofer Stadionin käyttöä. Tel Aviv on lisäksi isännöinyt Israel Calling -euroviisujuhlaa vuodesta 2016 lähtien, jossa on esitelty suurinta osaa saman vuoden euroviisukilpailjoista (vuoden 2018 juhla sisälsi 21 osallistujamaata).


title: Eurovision laulukilpailu 2019

text: 16. toukokuuta 2018 Petah Tikvan pormestari ilmoitti, että se haluaisi myös järjestää vuoden 2019 Euroviisut. Tämä olisi kuitenkin vaatinut uuden stadionin rakentamisen.


title: Eurovision laulukilpailu 2019

text: Muita mahdollisia tapahtumapaikkoja olisi ollut Beerseban Turner Stadium. EBU:n vaatimuksen mukaan se tarvitsisi kuitenkin väliaikaisen tai pysyvän katon rakentamisen.


title: Eurovision laulukilpailu 2019

text: Useat medialähteet ilmoittivat, että EBU olisi varoittanut Israelin yleisradioyhtiötä siitä että vuoden 2019 kilpailua ei järjestettäisi Israelissa, jos jotkut maat päättäisivät olla osallistumatta kilpailuun poliittisten paineiden johdosta. 22. toukokuuta 2018 EBU ja IPBC molemmat kuitenkin kumosivat nämä väitteet vääriksi. EBU:n viiteryhmän edustajat vierailivat Israelissa toukokuun lopussa ja vahvistivat että päätös isäntäkaupungista, tapahtumapaikasta ja päivämääristä tehdään sen jälkeen kun Israelin yleisradioyhtiön kanssa on keskusteltu.


title: Eurovision laulukilpailu 2019

text: 10. kesäkuuta 2018 Israelin media ilmoitti, että Eilat on myös yksi mahdollisista isäntäkaupungeista.


title: Eurovision laulukilpailu 2019

text: 11. kesäkuuta 2018 ilmoitettiin neljä lopullista ehdokaskaupunkia. Nämä kaupungit olivat Eilat, Haifa, Jerusalem ja Tel Aviv.


title: Eurovision laulukilpailu 2019

text: Huolimatta neljästä valitusta ehdokaskaupungeista, 26. kesäkuuta 2018, Dov Litvinoff, Tamarin maakunnan liiton johtaja sanoi että Masada tulee esittämään myös mahdollisen kisapaikan isännöimään vuoden 2019 kilpailua.


title: Eurovision laulukilpailu 2019

text: 22. heinäkuuta 2018 israelilainen mediayhtiö "Walla" ilmoitti, että Haifa ja Masada eivät toimittaneet isännöintihakemuksiaan ajoissa, joten ne karsiutuivat isännöintikilpailusta. Kuitenkin, Haifan pormestari väittää että hän ei ollut saanut mitään kirjettä Israelin televisioyhtiöltä KAN:lta antaen ymmärtää, että Haifa olisi ollut vielä mukana isännöintikilpailussa.


title: Eurovision laulukilpailu 2019

text: 24. heinäkuuta 2018 Jerusalem ja Tel Aviv paljastivat lisää yksityiskohtia hakemuksistaan. Jerusalem vahvisti, että suositeltu kisapaikka olisi Pais Arena, Teddy Stadiumin sijasta. Tel Aviv vahvisti, että se järjestäisi kilpailut Tel Aviv Convention Centerin Paviljonki 2:ssa.


title: Eurovision laulukilpailu 2019

text: Israelin hallituksen ja KAN:n kireän ja edestakaisen kiistelyn jälkeen näytti siltä, että KAN luovuttaisi isännöintioikeutensa rahoituspulan vuoksi. Molemmat osapuolet saivat kuitenkin sopimuksen aikaan, joka käsittää KAN:n maksavan 12 miljoonaa euroa EBU:lle ja valtiovarainministerin maksavan kulut, jos ongelmia syntyy. Tel Avivin pormestari ilmoitti, että kaupunki on valmis maksamaan Convention Centeristä itse mikäli se valittaisiin isäntäkaupungiksi.


title: Eurovision laulukilpailu 2019

text: Elokuun lopussa Eurovision laulukilpailun virallinen valvoja Jon Ola Sand lähetti delegaatteja Israeliin tutkimaan Jerusalemin ja Tel Avivin mahdollisia tapahtumapaikkoja sekä kuulemaan Eilatin isännöintihakemusta. 30. elokuuta 2018, Sand ilmoitti haastattelussa KAN:n kanssa, että Eilat ei ole enää mukana isännöintikilpailussa jättäen jäljelle vain Jerusalemin ja Tel Avivin. Hän mainitsi myös, että vakavia keskusteluja kilpailun boikotoinnista ei ole ollut sekä isäntäkaupungin ilmoitettavan seuraavalla viikolla.


title: Eurovision laulukilpailu 2019

text: EBU ilmoitti 13. syyskuuta 2018, että Tel Aviv on valittu isäntäkaupungiksi. Kilpailut tullaan järjestämään Tel Aviv Convention Centerissä.


title: Eurovision laulukilpailu 2019

text: Key:


title: Eurovision laulukilpailu 2019

text:
Maat jaettiin semifinaaleihin 28. tammikuuta 2019. Automaattisia finaalimaita lukuun ottamatta (Israel ja Big 5) maat jaetaan kuuteen ryhmään. Jako perustuu äänestyksiin edellisten vuosien ajalta.
Ensimmäisessä semifinaalissa 14. toukokuuta esiintyvät: Slovenia, Valko-Venäjä, Tšekki, Montenegro, Kypros, Serbia, Suomi, Puola, Unkari, Viro, Portugali, San Marino, Islanti, Georgia, Australia, Belgia, Ukraina ja Kreikka.


title: Eurovision laulukilpailu 2019

text: Toisessa semifinaalissa 16. toukokuuta esiintyvät: Sveitsi, Ruotsi, Irlanti, Itävalta, Moldova, Latvia, Romania, Tanska, Armenia, Albania, Azerbaidžan, Makedonia, Norja, Venäjä, Alankomaat, Kroatia, Liettua ja Malta.


title: Eurovision laulukilpailu 2019

text: Esiintymisjärjestykset julkistetaan myöhemmin.


title: Eurovision laulukilpailu 2019

text: Tel Avivin Euroviisujen logo paljastettiin 8. tammikuuta 2019. Logo koostuu kultaisen tähden muodostavista kolmioista. Päälogosta on lisäksi kaksi vaihtoehtoista versiota. Logon, tuotemerkin ja teeman on laatinut Studio Adam Feinberg. Tel Avivin Euroviisujen tunnuslause on ""Dare to Dream"" ().


title: Eurovision laulukilpailu 2019

text: 25. tammikuuta 2019 ilmoitettiin, että vuoden 2019 Eurovision laulukilpailun juontavat Bar Refaeli, Erez Tal, Assi Azar ja Lucy Ayoub.Vuoden 2019 kilpailuun osallistuu yhteensä 42 maata:


title: Eurovision laulukilpailu 2019

text:
Espanja, Israel ja Ranska äänestävät tässä semifinaalissa.
Iso-Britannia, Italia ja Saksa äänestävät tässä semifinaalissa.


title: Lauri Merikivi

text: Lauri Merikivi (s. 23. marraskuuta 1982 Pudasjärvi) on suomalainen jääkiekkovalmentaja. Kaudella 2018–2019 hän valmensi SM-liigassa pelaavaa Jyväskylän JYPiä. Merikivi on valmentanut aikaisemmin myös JYPin A-nuoria sekä Suomen alle 18-vuotiaiden maajoukkuetta.


title: Lauri Merikivi

text: Merikivi aloitti valmentajauransa vuonna 2005. Hän valmensi ensin Oulun Kärppien naisten joukkuetta, kunnes siirtyi Kärppien U18-joukkueen päävalmentajaksi. Sen jälkeen Merikivi valmensi Mestis-joukkue Heinolan Peliittoja vuosina 2013–2016. Kahden JYPin A-nuorten valmennuskauden jälkeen hän siirtyi SM-liigan JYPin päävalmentajaksi.


title: Lauri Merikivi

text: Merikivi on toiminut apuvalmentajana Suomen U18-, U17- ja U16-vuotiaiden maajoukkueissa.


title: Pizza Buffa

text: Pizza Buffa on suomalainen S-ryhmän omistama seisovapöytä -ravintola. Pizza Buffan noutopöydän valikoimassa on salaatteja, pizzoja, muita lämpiä ruokia sekä juomia. Ne kuuluvat S-ryhmän Raflaamo-konseptiin. Pizza Buffia on Suomessa yhteesä 21 kappaletta. Ne sijaitsevat usein Prismojen yhteydessä.


title: Sama meri, eri maa

text: Sama meri, eri maa: aasialaista, afrikkalaista ja amerikkalaista kirjallisuutta on novelliantologia, jonka on toimittanut Sara Eeva. Sen on julkaissut Laatusana vuonna 2010. Teos sisältää nykynovelleja Aasiasta, Afrikasta ja Amerikasta.


title: Elina Hiltunen

text: Elina Hiltunen (s. 15. maaliskuuta 1971) on suomalainen tulevaisuudentutkija ja tietokirjailija. Hiltunen on ollut asiantuntijana Nokian strategiaosastolla, Finprossa ja Tulevaisuuden tutkimuskeskuksesta. Hän on ollut tiedekolumnistina useissa suomalaisissa aikakauslehdessä ja asiantuntijavieraana Ylen Prisma-ohjelmassa. Koulutukseltaan Hiltunen on Kauppatieteen tohtori Aalto-yliopistosta ja diplomi-insinööri Teknillisestä korkeakoulusta. Hänen tohtorinväitöskirjansa vuonna 2010 käsitteli heikkojen signaalien määrittelyä ja tunnistamista. Hiltunen on Tiedettä tytöille -hankkeen perustaja. Tietokirjojen ohella Hiltunen on julkaissut ohjekirjoja amigurumien, virkattujen tai neulottujen pehmoeläinten, tekemiseen sekä ohjelmointioppaita lapsille.


title: Harry Freedman

text: Harry Freedman (5. huhtikuuta 1922 Lodz, Puola – 16. syyskuuta 2005 Toronto, Ontario, Kanada) oli kanadalainen säveltäjä ja englannintorvensoittaja. Hän oli yksi ensimmäisistä kansallisesti tunnetuista lähes kokonaan Kanadassa kouluttautuneista säveltäjistä. Hänen opettajiensa joukossa oli vuosina 1945–1951 John Weinzweig. Freedman soitti Toronton sinfoniaorkesterissa englannintorvea vuosina 1946–1971. Vuonna 1971 hänet nimitettiin orkesterin ensimmäiseksi nimikkosäveltäjäksi; tämän jälkeen hän omisti suurimman osan ajastaan säveltämiselle.


title: Harry Freedman

text: Weinzweigin vaikutus Freedmanin tuotantoon näkyy kaksitoistasäveljärjestelmän soveltamisessa. Tiukasti dodekafoninen on "The Tokaido" (1964) kamarikokoonpanolle ja vapaammin "Tangents" (1967) orkesterille. Useisiin sävellyksiin Freedman haki inspiraationsa kanadalaisista maalauksista. Arvostelumenestystä Freedman saavutti ensimmäistä kertaa ensimmäisellä sinfoniallaan, joka kantaesitettiin vuonna 1961. Canadian Music Council nimesi Freedmanin vuonna 1980 "vuoden säveltäjäksi". Myöhempiin Freedmanin teoksiin lukeutuvat "Touchings" (1989), jonka tilasi NEXUS-lyömäsoitinyhtye, ja "Town" (1991), orkestraalinen tribuutti taidemaalari Harold Townille. Hän sävelsi myös teatteria, televisiota ja elokuvaa varten. Baletin parissa hän teki yhteistyötä Brian Macdonaldin kanssa.


title: Harry Freedman

text: Freedman ylennettiin Kanadan ritarikuntaan vuonna 1984.


title: Walter Buczynski

text: Walter Joseph Buczynski (s. 17. joulukuuta 1933 Toronto) on kanadalainen säveltäjä. Hän opiskeli pianonsoittoa Earle Mossin ja sävellystä Godfrey Ridout'n johdolla. Hän sai opetusta myös muiden muassa Darius Milhaud'lta, Rosina Lhévinneltä ja Nadia Boulangerilta. Hän itse opetti The Royal Conservatory of Musicissa ja Toronton yliopistossa.


title: Walter Buczynski

text: Pianosolistina Buczynski debytoi vuonna 1955 Toronton sinfoniaorkesterin kanssa soittamalla Frédéric Chopinin f-mollikonserton. Hänen uransa pianistina vei hänet New Yorkiin, Pariisiin, Varsovaan ja moniin kanadalaiskaupunkeihin. Hän esitti muiden säveltäjien teosten ohessa myös omaa tuotantoaan. Vuoden 1977 jälkeen hän on keskittynyt pikemminkin säveltämiseen ja opetustyöhönsä kuin pianonsoittoon. Häneltä ovat tilanneet teoksia muiden muassa Antonín Kubálek (Pianokonsertto, Pianosonaatti nro 3), William Aide, Joseph Macerollo ja Purcell-jousikvartetti (kvartetot nro 3 ja 4, pianokvintetto).


title: Walter Buczynski

text: Buczynski jäi eläkkeelle opetustyöstä Toronton yliopistossa vuonna 1999.


title: Jordache

text: Jordache Enterprises [dʒɔːɹdæʃ] on yhdysvaltalainen monialayritys, joka tuli alun perin tunnetuksi 1970-luvun lopulla Jordache-merkkifarkkujen valmistajana. Nykyisin se on mukana monella toimialalla ja omistaa muun muassa enemmistön Israelin toiseksi suurimmasta lentoyhtiöstä Arkiasta.


title: Jordache

text: Yrityksen perustivat vuonna 1969 Israelista New Yorkiin muuttaneet veljekset Joe, Ralph, David ja Avi Naccache, myöhemmin Nakash. Nimi "Jordache" on muodostettu heidän etunimiensä aluista ja alkuperäisen sukunimen lopusta, mutta Jordache esiintyy sukunimenä Irwin Shaw’n vuonna 1969 ilmestyneessä sukukronikassa "Menestyksen maku".


title: Jordache

text: Jordache aloitti merkkifarkkujen vähittäiskauppana, jolla oli 1970-luvun puolessavälissä neljä myymälää New Yorkissa. Kun yksi niistä ryöstettiin ja tuhopoltettiin vuoden 1977 sähkökatkoksen aikana, veljekset päättivät investoida vakuutuskorvausrahat yrityksen uuteen strategiaan, omien merkkifarkkujen valmistukseen ja myyntiin. Ajoitus oli oikea, sillä kuluttajat olivat juuri siirtymässä yleisfarkkumerkeistä, kuten Levi’sista, designer-farkkuihin, kuten Calvin Klein ja Gloria Vanderbilt.


title: Jordache

text: Veljekset sijoittivat vuonna 1979 yli puoli miljoonaa dollaria rohkeaan mainoselokuvaan, jossa yläosaton nainen ratsastaa hevosella vedessä kuin lainelautailija, yllään vain tiukat Jordache-farkut. Valtakunnalliset tv-kanavat kieltäytyivät esittämästä filmiä, mutta se sai kulttimainetta pienten paikalliskanavien kautta. Myös kampanjaan liittyviä lehtimainoksia kieltäydyttiin julkaisemasta. Syksyllä 1980 Jordachen mainoszeppeliini tuhoutui New Jerseyn Lakehurstissä, samassa paikassa kuin saksalaisten Hindenburg 43 vuotta aiemmin.


title: Jordache

text: Syksyn 1981 paikkeilla Jordache tuotti noin 1,2 miljoonaa farkkuparia kuukaudessa muun muassa Louisianassa ja myi niitä 25 maassa. Sillä oli myös halvempi farkkumerkki Alessio sekä lastenvaatteiden, vapaa-ajanjalkineiden, käsilaukkujen ja urheiluvaatteiden mallistoja. Lisäksi Jordache lisensioi tuotemerkkiään rintaliivien, sukkahousujen, lasten nukkien ja vauvojen vaippahousujen valmistajille. Nakashin veljekset alkoivat myös sijoittaa muihin vaatemerkkeihin ja rahoittivat 1982 alkuun muun muassa Guess-merkin, mistä aiheutui myöhemmin Jordachelle kallis oikeusriita.


title: Jordache

text: 1990-luvulla Jordachen lisensointi ulottui vähitellen yhä kauempana farkkubisneksestä oleviin tuoteryhmiin, kuten vauvanvaippoihin, sateenvarjoihin ja matkalaukkuihin. Merkin vetovoima laski, ja sen tuotteita alkoi nähdä lähinnä halpamyymälöissä.


title: Jordache

text: Yrityksen muita vaatemerkkejä ovat Jordachen lisäksi Earl Jeans, Kikit Jeans, Maurice Sasson, Fubu Ladies, Airport, Blue Star ja Gasoline. Lisäksi Jordache on valmistanut denim-tuotteita muun muassa Gapille, Tommy Hilfigerille, Levi’sille ja Abercrombie & Fitchille..


title: Jordache

text: Nakashin veljekset ovat sijoittaneet vaatebisneksestä peräisin olevia varojaan Yhdysvalloissa ja Israelissa myös muiden toimialojen yrityksiin, kuten kiinteistöbisnekseen, lentomatkailuun, elintarviketuotantoon, hotelleihin ja ravintoloihin.


title: Nokia 6085

text: Nokia 6085 on Nokian syyskuussa 2006 julkaistu matkapuhelin.


title: Milton Barnes

text: Milton Barnes (16. joulukuuta 1931 Toronto – 27. helmikuuta 2001) oli kanadalainen säveltäjä, kapellimestari ja jazzrumpali. Hän opiskeli säveltämistä John Weinzweign ja Ernst Krenekin, orkesterinjohtoa Victor Feldbrillin, Boyd Neelin ja Walter Susskindin sekä pianonsoittoa Samuel Dolinin johdolla.


title: Milton Barnes

text: Barnesin tuotannossa ovat kuultavissa jazz- ja popvaikutteet. Hän vastaanotti sävellystilauksia muiden muassa Robert Aitkenilta, Liona Boydilta, Paul Brodielta, Erica Goodmanilta, Joseph Macerollolta, John Perronelta, Niagaran sinfoniaorkesterilta ja Trio Lyralta. Erica Goodmanin levytys Barnesin teoksesta "Divertimento for Harp and Strings" toi säveltäjälle parhaan klassisen sävellyksen Juno-palkintoehdokkuuden vuonna 1993.


title: 2-metyyli-2-nitropropanoli

text: 2-metyyli-2-nitropropanoli (CHNO) on nitroalkoholeihin kuuluva orgaaninen yhdiste. Yhdistettä käytetään polymeeriteollisuudessa ja orgaanisten yhdisteiden valmistukseen.


title: 2-metyyli-2-nitropropanoli

text: 2-metyyli-2-nitropropanoli on huoneenlämpötilassa väritöntä kiteistä ainetta. Yhdiste liukenee veteen ja moniin orgaanisiin liuottimiin esimerkiksi etanoliin, dietyylieetteriin ja kloroformiin.


title: 2-metyyli-2-nitropropanoli

text: 2-metyyli-2-nitropropanolia valmistetaan formaldehydin ja 2-nitropropaanin välisellä Henry-reaktiolla. Yhdistettä käytetään lateksimaaleissa lisäaineena, renkaissa parantamaan kumin ja polyesterirungon välistä adheesiota ja muiden orgaanisten yhdisteiden esimerkiksi isobutanoliamiinin valmistamiseen.


title: Sonja Ängeslevä

text: Sonja Ängeslevä, aikaisemmin Sonja Kangas, (s. 1974) on Unity Finlandin tuotejohtaja, pelitutkija ja aktiivinen pelialan verkostojen luoja. Hän on julkaissut artikkeleita ja teoksia nuorten median käytöstä ja pelaamisesta. Ennen Unityä Ängeslevä on työskennellyt muun muassa Nuorisotutkimusseuralla, VTT:llä ja Digital Chocolatessa.


title: Sonja Ängeslevä

text: Sonja Ängeslevä on toiminut vuodesta 2007 International Game Developers Association -järjestön (IGDA) Suomen-osastossa, ja 2010-luvulla hän toimi myös sen puheenjohtajana. IGDA:n puheenjohtajuuden jälkeen hänestä tuli toisen pelialan yhdistyksen, Neogamesin, puheenjohtaja. Ängeslevä on ollut myös perustamassa pelialan mentorointiohjelmaa naisille.


title: Sonja Ängeslevä

text: Vuonna 2012 Ängeslevä oli 2012 IGDA:n edustajana vastaanottamassa presidentin Suomen pelialalle myöntämää kansainvälistymispalkintoa. Seuraavana vuonna Ängeslevä valittiin Tietoviikon top100 IT-vaikuttajat -listalle, ja vuonna 2014 hän sai IGDA:n elämätyöpalkinnon työstään yhdistyksessä.


title: Ama Ata Aidoo

text: Christina Ama Ata Aidoo (s. 23. maaliskuuta 1942 Saltpond, Ghana), on ghanalainen prosaisti, runoilija, näytelmäkirjailija ja työskentelee myös yliopistossa. Hän on ollut Ghanan opetusministeri Jerry Rawlingsin kaudella. Hän asuu Ghanassa, jonne hän perusti vuonna 2000 Mbaasem-säätiön edistämään ja tukemaan afrikkalaisia naiskirjailijoita.


title: Ama Ata Aidoo

text: Aidoo on opiskellut englannin kieltä ja kirjallisuutta Ghanassa ja luovaa kirjoittamista Stanfordin yliopistossa Kaliforniassa.


title: Zara Nelsova

text: Zara Nelsova (syntyjään "Sarah Nelson" tai "Katznelson"; 23. joulukuuta 1918 Winnipeg – 10. lokakuuta 2002 New York) oli kanadalaissyntyinen, vuonna 1953 Yhdysvaltain kansalaisuuden saanut sellisti ja pedagogi. Hänen opettajiensa joukossa olivat Dezső Mahalek ja Pablo Casals.


title: Zara Nelsova

text: Nelsova muutti perheineen Englantiin vuonna 1928 ja perusti siskojensa (pianistin ja viulistin) kanssa Canadian Trion, joka desiintyi Wigmore Hallissa kaudella 1928–1929 ja jatkoi toimintaansa vuoteen 1939 saakka. Resitaalidebyyttinsä Nelsova teki Lontoossa vuoden 1930 paikkeilla, ja konserttosolistina hän esiintyi ensimmäistä kertaa vuotta myöhemmin Malcolm Sargentin johtaman Lontoon sinfoniaorkesterin kanssa. Trion kanssa Nelsova kiersi Australiassa ja Afrikassa.


title: Zara Nelsova

text: Vuonna 1939 Nelsova palasi Kanadaan, jossa hän vuosina 1940–1943 toimi Toronton sinfoniaorkesterin ensisellistinä. 1940-luvun alussa hän myös muodosti toisen Canadian Trio -nimisen kokoonpanon, kumppaneinaan tällä kertaa Kathleen Parlow ja Ernest MacMillan. Hän pääsi opettamaan The Royal Conservatory of Musiciin, ja New Yorkissa hän teki ensiesiintymisensä New Yorkin kaupungintalolla vuonna 1942. Vuonna 1966 hänestä tuli ensimmäinen Neuvostoliitossa kiertueen tehnyt pohjoisamerikkalaissellisti. Kaikkiaan hän esiintyi yli kolmenkymmenen orkesterin solistina. Hän esitti Euroopassa ensimmäisenä Samuel Barberin sellokonserton, jonka hän myös levytti.


title: Zara Nelsova

text: Vuoteen 1990 saakka Nelsova piti jopa 80 vuosittaista esitystä; vuonna 1997 hän jätti laajamittaisen esiintymisen keskittyäkseen opetustyöhön. Hän toimi opetustehtävissä vuosina 1962–2002 Juilliard Schoolissa ja opetti myös Rutgersin yliopistossa. Hänen oppilaidensa joukossa olivat Lotte Brott ja Denis Brott.


title: Zara Nelsova

text: Nelsovan soittamien instrumenttien joukossa olivat vuoden 1726 Stradivarius-sello ja vuoden 1735 Pietro Guarneriuksen sello.


title: Syukuro Manabe

text: Syukuro Manabe (; s. 21. syyskuuta 1931 Shingū, Japani) on japanilais-yhdysvaltalainen meteorologi ja klimatologi, joka oli luomassa ensimmäistä maailmanlaajuista ilmastomallia. Hänen tutkimuksensa on ollut ilmastonmuutoksesta ja ilmaston lämpenemisestä tehtyjen tutkimusten pohjalla.


title: Syukuro Manabe

text: Manabe syntyi Japanissa vuonna 1931. Hän valmistui Tokion yliopistosta vuonna 1958. Japanilaisille tieteilijöille oli toisen maailmansodan jälkeisenä aikana hankalaa kotimaassaan, minkä takia monet lähtivät etsimään parempia työmahdollisuuksia Yhdysvalloista, missä kylmä sota takasi monille aloille tasaisen hallituksen tuen.


title: Syukuro Manabe

text: Manaben Yhdysvaltoihin toi Yhdysvaltain sääviraston johtaja Joseph Smagorinsky, joka palkkasi Manaben tutkijaksi. Manabe päätyi Yhdysvalloissa kehittämään matemaattisia malleja sääoloja ja pitkiä ilmastotrendejä varten.


title: Syukuro Manabe

text: Manabe teki yhteistyötä Smagorinskyn ja sääviraston virtausmalliryhmän kanssa. He kehittivät ensimmäiset toimivat mallit Maan ilmastosta, minkä ansiosta oli ensimmäistä kertaa mahdollista huomioida ilmakehän ja valtamerten väliset monimutkaiset vuorovaikutukset. Manaben ja kumppaneiden malli tunnetaan nimellä yleinen virtausmalli. Tutkimus julkaistiin vuonna 1967 "Journal of Atmospheric Sciences" -lehdessä, ja se tunnustettiin nopeasti geofysiikan ja meteorologian läpimurroksi.


title: Syukuro Manabe

text: Manabe jatkoi yleisen virtausmallin parissa ja pyrki löytämään lisätietoja lisääntyvän hiilidioksidin vaikutuksesta ilmastoon. Työn tuloksena vuonna 1975 julkaistiin vaikutusvaltainen tutkimus, joka lisäsi uusia muuttujia ilmastojärjestelmään. Se myös osoitti ilmaston lämpenemisen voimistuvan hiilidioksidimäärän kasvaessa. Manaben tutkimusryhmä julkaisi 1970- ja 1980-lukujen aikana useita tutkimuksia, jotka olivat muodostamassa IPCC:n ensimmäisen, vuonna 1988 julkaistun maailmanlaajuisen arvion ilmastonmuutoksesta.


title: Syukuro Manabe

text: Manabe oli toiminut Princetonin yliopiston professorina vuodesta 1968 saakka, kun hän vuonna 1997 siirtyi Japaniin ilmastonmuutokseen keskittyneen tutkimuslaitoksen johtoon. Manabe palasi vuonna 2002 Princetonin yliopistoon vierailevaksi tutkijaksi. Vuodesta 2005 hän on toiminut Princetonin yliopiston vanhempana meteorologina, ja vuosina 2006–2013 hän oli vierailevana professorina Nagoyan yliopistossa.


title: Syukuro Manabe

text: Manabe on ollut vuodesta 1962 asti naimisissa Nobuko Manaben kanssa. Syukuro Manabe sai vuonna 1975 Yhdysvaltain kansalaisuuden.


title: Syukuro Manabe

text: Manabe on saanut useita tunnustuksia uransa aikana, ja hän kuuluu muun muassa Yhdysvaltain kansalliseen tiedeakatemiaan, Academia Europæaan ja Royal Society of Canadaan.


title: Syukuro Manabe

text: Manabe sai vuonna 1992 ensimmäisen Blue Planet -palkinnon. Vuonna 1997 hän sai Volvon ympäristöpalkinnon. Benjamin Franklin -mitali myönnettiin Manabelle vuonna 2016 ja Crafoord-palkinto vuonna 2018. Crafoord-palkinnon perusteluissa mainittiin, että Manaben työ on ollut perustana kaikille nykyaikaisille ilmastomalleille ja ilmastotutkimukselle, sillä hänen luomansa matemaattiset mallit antoivat tieteilijöille paremmat mahdollisuudet tutkia Maan ilmastojärjestelmää.


title: Sunnuntailounas

text: Sunnuntailounas on Atte Järvisen ohjaama ja käsikirjoittama suomalainen komediasarja, jonka pääosissa näyttelevät Taneli Mäkelä, Elena Leeve, Jarkko Niemi, Santtu Karvonen sekä Samuli Niittymäki. Sarja julkaistiin keväällä 2018 C More -suoratoistopalvelussa ja se esitetään syksyllä 2018 MTV3-kanavalla.


title: Sunnuntailounas

text: Sarjan alussa perheen isä Tauno on juuri jäänyt eläkkeelle ja saanut oletetun sydänkohtauksen, joka paljastuu vain närästykseksi. Elämän rajallisuuteen havahtunut Tauno päättää alkaa järjestää viikottaisia lounashetkiä lastensa Eevin, Janin, Taavin ja Severin kanssa. Viikon tapahumia käydään läpi niin lounaspöydässä kuin Eevin takaumissa, joita käydään läpi hänen terapiaistunnoissaan.


title: Sunnuntailounas

text: "Sunnuntailounas" on saamassa toisen tuotantokauden, joka esitetään myöhemmin ilmoitettavana ajankohtana.


title: Sunnuntailounas

text: Keskikatsojamäärä ensiesityspäivänä MTV3-kanavalla


title: 24 silmää

text:
24 silmää ("Nijushi no hitomi") on Keisuke Kinoshitan käsikirjoittama ja ohjaama japanilainen draamaelokuva vuodelta 1954.
Pienen saaren kyläkoulun nuoresta naisopettajasta kertova mustavalkoelokuva perustuu Sakae Tsuboin romaaniin vuodelta 1952.


title: 24 silmää

text: Elokuvassa nuori naisopettaja (Hideko Takamine) saapuu vuonna 1928 eristyneelle Shodoshiman saarelle vuonna 1928. Hän on aikuisten mielestä epäilyttävän moderni – pukeutuu länsimaisesti ja ajaa polkupyörällä – mutta lapset pitävät hänestä heti kovasti. Elokuva seuraa opettajan ja hänen 12 ensimmäisen oppilaansa vaiheita läpi toisen maailmansodan.¨


title: 24 silmää

text: "24 silmää" voitti Golden Globe -palkinnon parhaasta ulkomaalaisesta elokuvasta.


title: Raision nuorisovaltuusto

text: Raision nuorisovaltuusto on Raision kaupungin vuonna 2018 perustama nuorisovaltuusto. Valtuusto koostuu 15 jäsenestä, mukaan lukien puheenjohtaja, varapuheenjohtajat ja sihteerit. Nuorisovaltuuston puheenjohtajana toimi vuonna 2018 Ville Virtanen, hänet valittiin puheenjohtajaksi 26.maaliskuuta järjestäytymiskokouksen yhteydessä. Ville Virtanen on Raision nuorisovaltuuston historian ensimmäinen puheenhohtaja. Puheenjohtaja Virtanen on puheenjohtajuutensa lisäksi Varsinais-Suomen nuorin sotaveteraaniliiton kannattajajäsen ja innokas kunniamerkkien keräilijä. Virtanen on Raision lukion 2.vuoden opiskelija.


title: Raision nuorisovaltuusto

text: Nuorisovaltuuston tehtävänä on tuoda raisiolaisten nuorten ajatuksia esille ja edustaa lähiseudun nuoria, sekä valvoa, että nuorten mielipiteet otettaisiin huomioon kunnallisessa päätöksenteossa. Nuorisovaltuusto on nykyään lakisääteinen toimielin, mutta se ei pysty vaikuttamaan kaupunginvaltuuston tekemiin päätöksiin.


title: Mansoor Ahmed

text: Mansoor Ahmed (, 7. tammikuuta 1968 Rawalpindi – 12. toukokuuta 2018) oli pakistanilainen maahockeypelaaja, olympiamitalisti ja maailmanmestari.


title: Mansoor Ahmed

text: Maalivahtina pelannut Ahmed kuului Pakistanin maajoukkueeseen sen voittaessa olympiapronssia Barcelonassa 1992, maailmanmestaruuden Australiassa 1994 ja MM-hopeaa Pakistanissa 1990. Hän kuului Pakistanin joukkueeseen myös Soulin kesäolympialaisissa 1988 (Pakistan viides) ja Atlantan kesäolympialaisissa 1996 (kuudes).


title: Mansoor Ahmed

text: Ahmed kuoli 50-vuotiaana 12. toukokuuta 2018 kärsittyään vuosia sydänongelmista. Hän oli halunnut sydänleikkaukseen naapurimaahan Intiaan.


title: Naisen tie (vuoden 1971 elokuva)

text: Naisen tie ("Phir Bhi") on Shivendra Sinhan ohjaama intialainen Bollywood-draamaelokuva vuodelta 1971. Se kertoo 38-vuotiaasta leskeksi jääneestä äidistä ja hänen 20-vuotiaasta tyttärestään, jotka yrittävät löytää paikkansa keskiluokkaisessa kaupunkiyhteisössä Mumbaissa. Äiti Manjari, biologian opettaja, tapaa työssään uuden miehen muttei uskalla ottaa ratkaisevaa askelta. Äiti ja tytär tukevat toisiaan elämänsä valinnoissa.


title: Naisen tie (vuoden 1971 elokuva)

text: "Naisen tie" palkittiin vuoden parhaana hindinkielisenä elokuvana, ja samassa yhteydessä Partap Sharma palkittiin miespääosastaan.


title: Naisen tie (vuoden 1971 elokuva)

text: Elokuva on esitetty Suomen televisiossa maaliskuussa 1977.


title: Jalkapallon Suomen Cup 2018

text: Jalkapallon Suomen Cup 2018 oli 64. kerran järjestetty jalkapallon Suomen Cup. Turnauksen voitti Inter, joka voitti loppuottelussa HJK:n 1–0.


title: Richard Carapaz

text: Richard António Carapaz Montenegro (s. 29. toukokuuta 1993) on ecuadorilainen maantiepyöräilijä.


title: Richard Carapaz

text: Carapaz aloitti ammattilaisuransa Strongman Campagnolo Wilier -tallissa alkuvuodesta 2016. Kilpailuaan välillä amatöörinä Lizarte - A.D. Galibier -joukkueessa hän on heimäkuun 2016 lopulta lähtien edustanut Team Movistaria.


title: Richard Carapaz

text: Carapaz voitti Montevergine di Mercoglianoon päättyneen kahdeksannen etapin Italian ympäriajossa 2018. Kokonaiskilpailussa hän sijoittui neljänneksi.


title: Richard Carapaz

text: Lähteet: Cycling Archives, Pro Cycling Stats


title: Kujalan kaatopaikka

text: Kujalan kaatopaikka ("Kolavan kaatopaikka" (1960–1990-luvulla), nykyisin "Kujalan jätekeskus") on Lahden Kujalassa Suomessa sijaitseva käytössä oleva kaatopaikka, joka on otettu käyttöön 1950-luvulla. Se on Päijät-Hämeen Jätehuolto Oy:n (PHJ) omistama jätekeskus sekä yrityksen päätoimipaikka. Kujalan kaatopaikka vastaanottaa jätettä pääasiassa Päijät-Hämeestä, mutta myös kauempaa. Kaatopaikan laajuus on 70 hehtaaria, joista 8,3 hehtaaria on yhä käytössä olevaa aluetta ja 23 hehtaaria käytöstä poistettua vanhaa kaatopaikka-aluetta. 5,3 hehtaaria on hyötyjätteiden vastaanottoa ja varastointia varten, noin 5 hehtaaria kompostointilaitoksen aluetta ja 2,5 hehtaaria pilaantuneiden maiden käsittelyaluetta.


title: Kujalan kaatopaikka

text: Vuonna 2016 kaatopaikalle tuotiin 203 825 tonnia jätettä, josta 85 546 tonnia oli yhdyskuntajätteitä. Yhdyskuntajätteestä hyödynnettiin 96 % ja kokonaisjätemäärästä 92 %. Alle 10 % jätteestä sijoitetaan maahan. Ne ovat jätettä, jota ei voi hyödyntää materiaalina tai energiana.


title: Kujalan kaatopaikka

text: Kaatopaikalla toimii ihmisten tuomaa kotitalousjätettä vastaanottava jäteasema Pilleri.


title: Kujalan kaatopaikka

text: Lahden kaupunki alkoi käyttää aluetta kaatopaikkana 1950-luvulla. 1960–1980-luvulla kaatopaikan nimi oli Kolavan kaatopaikka. Pääosa yhdyskuntajätteestä poltettiin Mukkulan jätteenpolttolaitoksessa.


title: Kujalan kaatopaikka

text: Päijät-Hämeen Jätehuolto Oy (PHJ) perustettiin vuonna 1993 huolehtimaan kaatopaikasta. Yrityksen osakkaina oli yhdeksän kuntaa: Artjärvi, Asikkala, Heinola, Heinolan maalaiskunta, Hollola, Hämeenkoski, Kärkölä, Lahti ja Padasjoki. Yhtiö aloitti toiminnan vuonna 1994, jolloin myös Orimattila liittyi osakkaaksi. Uusi jätelaki astui voimaan 1.1.1994 ja sen myötä yhtenäiset jätemääräykset. Viisi kaatopaikkaa PHJ:n toimialueella suljettiin. PHJ:n yhdyskuntajätteistä hyödynnettiin noin 30 %. Pukkila ja Myrskylä liittyivät osakkaiksi vuonna 1995 ja Sysmä vuonna 1996.


title: Kujalan kaatopaikka

text: Kujalan jätekeskus sai ympäristöluvan vuonna 1997. Asikkalan ja Padasjoen kaatopaikat suljettiin. Vuonna 1998 perustettiin OILI-vastaanotto- ja käsittelyasema öljyyntyneitä maita varten. Alettiin myös säännöllisesti laskea ja karkottaa lokkeja kaatopaikalta.


title: Kujalan kaatopaikka

text: Nastola liittyi osaksi Päijät-Hämeen jätehuoltoa vuonna 2001.


title: Kujalan kaatopaikka

text: Vuonna 2002 Heinolan Pikijärven ja Hollolan Aikkalan kaatopaikat suljettiin ja jätteen käsittely siirrettiin Kujalaan. Lisäksi kaatopaikkakaasuja alettiin kerätä talteen. Jätteiden ja niiden käsittelyn vaikutuksia ympäristölle alettiin tutkia (ympäristövaikutusten arviointi (YVA)).


title: Kujalan kaatopaikka

text: Vuoden 2007 lopulla otettiin käyttöön pohjarakenteeltaan EU-määräysten mukainen uusi kaatopaikkapenkka. Vuonna 2008 kaatopaikan itäpuolen käytöstä poistettua osaa ei oltu peitetty maakerroksilla 3 hehtaarin alueelta, vaan se haisi helmikuussa lauhalla säällä ainakin 5 kilometrin päähän. Tarkoitus oli peittää vanha osa vuoden 2009 loppuun mennessä. Itäpäätä oltiin liittämässä kaatopaikkakaasun keräysjärjestelmään, jota varten alueelle oltiin laittamassa 10 biokaasun keräysputkea entisen 18 lisäksi. Virvoitusjuomayritys Hartwall hyödyntää suurimman osan biokaasusta.


title: Kujalan kaatopaikka

text: Kesäkuussa 2009 kaatopaikalla paloi jätepuukasa, joka sisälsi lakattua ja mätänevää puuta. Syttymissyytä ei tiedetty. Pelastuslaitoksen mukaan palo saattoi syttyä itsestään kaatopaikan kaasuista ja mädästä puusta tai joku sytytti sen. Päijät-Hämeen jätehuollon mukaan kaasujen pitoisuus ei olisi riittänyt syttymiseen. Sen mukaan palaneesta sekapuusta ei vapautunut myrkyllisiä kaasuja tai muutakaan ympäristölle haitallista, eikä puukasa ei sisältänyt kyllästettyä puuta. Jätehuolto aikoi lisätä vartiointia.


title: Kujalan kaatopaikka

text: Huhtikuussa 2012 kaatopaikalla paloi sekajätepenkka.


title: Kujalan kaatopaikka

text: Vuonna 2015 Kujalan jätekeskus oli täyttymässä, eikä alueella ollut laajennusvaraa. PHJ oli päättänyt, ettei rakenna Kujalaan uutta kaatopaikkapohjaa. Nastolaan suunniteltiin uutta kaatopaikkaa. Kaikkien Kujalan kaatopaikan vaarallisten vanhojen jätteiden sijainti ei ollut selvillä, koska jätteitä tuotiin aiemmin kaatopaikalle huolimattomasti.


title: Kujalan kaatopaikka

text: Toukokuussa 2017 murskauslaitoksen energiajätettä erottelevassa magneettiasemassa syttyi tulipalo, joka levisi alapuolella oleviin muovijätekasoihin.


title: Robert Aitken

text: Robert Morris Aitken (s. 28. elokuuta 1939 Kentville, Nova Scotia) on kanadalainen huilisti, säveltäjä, pedagogi ja kapellimestari.


title: Robert Aitken

text: Aitken opiskeli huilunsoittoa lapsuudessaan Pennsylvaniassa ja vuosina 1955–1959 Nicholas Fioren johdolla Toronton The Royal Conservatory of Musicissa. Vuosina 1958–1959 hän toimi Vancouverin sinfoniaorkesterin ensihuilistina ja opiskeli samanaikaisesti sävellystä Barbara Pentlandin johdolla Brittiläisen Kolumbian yliopistossa. Vuoden 1959 jälkeen opiskellessaan elektronista musiikkia Myron Schaefferin ja sävellystä John Weinzweigin johdolla Toronton yliopistossa Aitken osallistui useisiin Marlboron musiikkifestivaaleihin. Hän piti merkittävimpänä huilunsoiton opettajanaan Marcel Moyseä, joka opetti häntä yhdeksän vuoden ajan Vermontissa ja Euroopassa. Hän kuitenkin opiskeli myös Canada Councilin stipendillä vuosina 1964–1965 eri Euroopan kaupungeissa Jean-Pierre Rampalin, Severino Gazzellonin, André Jaunet'n ja Hubert Barwähserin johdolla.


title: Robert Aitken

text: Aitken sai musiikin kandidaatin arvon Torontossa vuonna 1961 ja musiikin maisterin arvon samassa kaupungissa 1964.


title: Robert Aitken

text: Aitken toimi vuosina 1960–1964 n toisena huilistina ja vuosina 1962–1964 Stratfordin festivaaliorkesterin ensihuilistina. Vuonna 1964 hän perusti vaimonsa, pianisti Marion Rossin ja sopraano Mary Morrisonin kanssa Lyric Arts Trio -kokoonpanon. Vuosina 1965–1970 Aitken soitti Toronton sinfoniaorkesterissa, minkä jälkeen hän omisti aikansa solistina esiintymiseen ja toimintaansa trion sekä cembalisti Greta Krausin kanssa. Hän voitti kolmannen palkinnon Pariisin kansainvälisessä huilukilpailussa (1971) ja oli Nykymusiikin kansainvälisen huilukilpailun voittaja Royanissa (1972). Vuodesta 1960 lähtien Aitken on esiintynyt lähes jokaisen kanadalaisen orkesterin kanssa. Hän on soittanut usein myös Euroopassa, erityisesti Skandinaviassa, Espanjassa ja Saksassa; vuonna 1970 hän teki kiertueen Japanissa, Thaimaassa, Sri Lankassa ja Intiassa. Vuonna 1970 Aitken perusti vuoteen 1972 saakka johtamansa "Music Today" -sarjan Shawin festivaalilla, Niagara-on-the-Lakessa. Vuonna 1971 Aitken oli Norma Beecroftin kanssa perustamassa New Music Concerts -konserttisarjaa Torontossa; hän toimi sen taiteellisena johtajana vielä vuonna 2011.


title: Robert Aitken

text: Aitken on esittänyt muiden muassa Kazuo Fukushiman, Tōru Takemitsun, Jan W. Morthensenin, Vinko Globokarin, Thorkell Sigurbjörnssonin, Yoritsune Matsudairan, Heinz Holligerin, R. Murray Schaferin ja itsensä sävellyksiä.


title: Robert Aitken

text: Aitken on kantaesittänyt useiden kanadalaissäveltäjien teoksia. Näihin säveltäjiin kuuluvat Louis Applebaum, Michael J. Baker, Milton Barnes, Norma Beecroft, Walter Buczynski, John Burke, Ron Collier, Robert Fleming, Harry Freedman, John Hawkins, Otto Joachim, Walter Kemp, Talivaldis Kenins, Oskar Morawetz, François Morel, Jean Papineau-Couture, Barbara Pentland, R. Murray Schafer, Jack Symonds, Gilles Tremblay, John Weinzweig, Gerhard Wuensch, John Wyre ja León Zuckert.


title: Robert Aitken

text: New Music Concerts -sarjan yhteydessä Aitken on osallistunut John Beckwithin, Serge Garantin, Alan Heardin, Sydney Hodkinsonin, David Jaegerin, Edward Lauferin, Bruce Matherin, Alexander Paukin, Micheline Coulombe Saint-Marcoux'n, Gilles Tremblayn ja muiden kanadalaisten säveltäjien teosten kantaesityksiin. Ulkomaalaisia säveltäjiä, joiden teoksia Aitken on ollut kantaesittämässä, ovat olleet Larry Austin, Warren Benson, Attila Bozay, John Cage, Lukas Foss, Haflidi Hallgrimsson, Hikaru Hayashi, Jō Kondō, Nikos Mamangakis, Páll Pálsson, Thorkell Sigurbjörnsson, Atli Sveinsson ja Tōru Takemitsu. Aitken on esittänyt myös Euroopassa kanadalaisia huiluteoksia, kuten Schaferin konserton, oman "Plainsonginsa" ja Beecroftin "Tre Pezzi Brevin" ("Kolme lyhyttä kappaletta").


title: Robert Aitken

text: Säveltäjänä Aitken on vastaanottanut tilauksia muun muassa CBC:ltä, Kanadan kansalliselta nuoriso-orkesterilta, Elmer Iseler Singersiltä ja National Arts Centre Orchestralta. Hän on usein esittänyt omia teoksiaan, kuten Esprit-orkesterin tilaaman "Berceusen" huilulle ja orkesterille.


title: Robert Aitken

text: Aitken on opettanut muun muassa The Royal Conservatory of Musicissa ja Toronton yliopistossa. Hän on myös pitänyt kansainvälisesti mestarikursseja lukuisissa vieraissa maissa. Vuosina 1988–2004 hän toimi professorina Freiburgissa, Saksassa. Hänen oppilaidensa joukossa ovat olleet Kathryn Cernauskas, Bill McBirnie, Suzanne Shulman, Douglas Stewart ja hänen oma tyttärensä Diane Aitken.


title: Robert Aitken

text: New Music Concerts -sarjan ulkopuolella Aitken on johtanut muiden muassa Victorian sinfoniaorkesteria (1989) ja Hamiltonin filharmonikkoja (1990). Vuonna 1987 hän johti R. Murray Schaferin "Patria I" -teoksen kantaesityksen Kanadan oopperayhtiölle. Aitken on Kanadan säveltäjäliiton jäsen ja sai järjestön "Canada Music Citationin" vuonna 1969. Hän on saanut monia muitakin palkintoja sekä tunnustuksia, kuten Kanadan musiikkineuvoston mitalin ja Kanadan musiikkikeskuksen lähettilään arvon (2009). Hänet ylennettiin Kanadan ritarikuntaan vuonna 1994 ja Ordre des Arts et des Lettres'n ritariksi 1997.


title: Peter Appleyard

text: Peter Appleyard (26. elokuuta 1928 Cleethorpes, Englanti – 17. heinäkuuta 2013 Eden Mills, Ontario) oli brittiläissyntyinen jazzmuusikko. Hän toimi alun perin rumpalina synnyinmaassaan, mutta muutti vuonna 1949 Bermudalle ja sitten vuonna 1951 Torontoon, jossa aloitti vibrafonin soittamisen. Hän pääsi esiintymään Billy O'Connorin kanssa ja muun muassa CBC:n radiossa jazzpianisti Calvin Jacksonin kanssa. Vuonna 1957 Appleyard perusti oman kokoonpanonsa, joka toimi Torontossa, mutta kiersi laajasti Pohjois-Amerikkaa ja esiintyi Yhdysvaltain televisiossa. Vuoden ajan yhtye säesti laulaja Gloria DeHavenia.


title: Peter Appleyard

text: Appleyard juonsi Patti Lewisin kanssa radio-ohjelmaa "Patti and Peter" (1961–1962) ja Guido Basson kanssa televisio-ohjelmaa "Mallets and Brass" (1969). Vuosina 1977–1980 hän toimi "Peter Appleyard Presents" -televisioshow'n juontajana. Samanaikaisesti Appleyard oli Torontossa suosittu esiintyjä ja johtava lyömäsoittaja kaupungin teatteri- ja studio-orkestereissa. Big band -nostalgia johti All Star Swing Bandin perustamiseen vuonna 1982. Sen sovittajana toimi Rick Wilkins. Kokoonpano esiintyi Toronton seudulla, New Yorkissa ja festivaaleilla, kuten Monctonin jazzfestivaalilla Sveitsin Bernissä vuonna 1998.


title: Peter Appleyard

text: Appleyard sai kansainvälistä huomiota jazzpiireissä 1970-luvulla soittamalla klarinetisti Benny Goodmanin sekstetissä, jonka kanssa hän kiersi Euroopassa ja Australiassa. Hän soitti Goodmanin kanssa muun muassa kolmessa konsertissa Carnegie Hallissa, New Yorkissa. Vuonna 1985 Appleyard perusti Goodman-tribuuttiyhtyeen Abe Mostin ja Peanuts Huckon kanssa. Hän teki yhteistyötä myös sellaisten muusikoiden kuin Mel Tormén, Dick Hymanin, Diana Krallin, Rob McConnellin, Ann Murrayn, Oscar Petersonin ja Hagood Hardyn kanssa.


title: Peter Appleyard

text: Jack Batten vertasi 2. lokakuuta 1975 "Toronto Globe and Mail" -julkaisussa Appleyardia tyylillisesti Red Norvoon. Appleyard pääsi Kanadan ritarikuntaan vuonna 1992.


title: Roy Harris

text: Roy Harris (12. helmikuuta 1898 Chandler, Oklahoma – 1. lokakuuta 1979 Santa Monica, Kalifornia) oli yhdysvaltalainen säveltäjä. Hän oli vaikutusvaltainen hahmo alkuperäisamerikkalaisen sinfonisen sävellystyylin luomisessa. Hän tuli tunnetuksi yksiosaisesta kolmannesta sinfoniastaan (1937).


title: Roy Harris

text: Harris opiskeli Kalifornian yliopistossa ja tutustui Arthur Farwellin johdattamana Walt Whitmanin runouteen. Harris suoritti opintoja myös Charles Demarestin, Fannie Dillonin, Henry Schoenfeldin, Modest Altschulerin ja Aaron Coplandin rohkaisemana Nadia Boulangerin johdolla. Boulangerin opastamana Harris sävelsi konserton pianolle, klarinetille ja jousikvartetille, mikä teki hänestä Pariisissa yhden johtavista nuorista yhdysvaltalaissäveltäjistä.


title: Roy Harris

text: Harris sai työstään lukuisia tunnustuksia, kuten Naumburg-palkinnon seitsemännestä sinfoniasta. Hänet myös valittiin Yhdysvaltain taide- ja kirjallisuusakatemiaan. Hän opetti monissa opinahjoissa, kuten Kalifornian yliopistossa, Los Angelesissa ja Princetonin yliopistossa.


title: Bernard Wagenaar

text: Bernard Wagenaar (18. heinäkuuta 1894 Arnhem – 19. toukokuuta 1971 York, Maine) oli alankomaalaissyntyinen, sittemmin yhdysvaltalaistunut säveltäjä, pianisti, viulisti ja musiikkipedagogi. Hän varttui musikaalisessa perheessä Arnhemissä. 15-vuotiaana hän lähti opiskelemaan Utrechtiin. Hänen opettajiensa joukossa olivat Gerard Veerman (viulu), Madame Bekker-Veerman (piano) ja hänen oma isänsä Johan Wagenaar (harmonia, kontrapunkti, sävellys).


title: Bernard Wagenaar

text: Vuonna 1920 Wagenaar asettui Yhdysvaltoihin, jonka kansalaisuuden hän sai vuonna 1927. Vuosina 1921–1923 hän toimi Leopold Stokowskin johtaman Philadelphian orkesterin viulistina. Hän kuului Institute of Musical Artin henkilökuntaan New Yorkissa ja jatkoi toimintaansa siellä sen muututtua Juilliard Schooliksi (1925–1968). Häntä kuullaan pianistina Naxoksen historiallisen sarjan levyllä. Hänen sävellystensä joukossa on pianosonaatti.


title: Ron Collier

text: Ronald William "Ron" Collier OC (3. heinäkuuta 1930 Coleman, Alberta – 22. lokakuuta 2003 Toronto, Ontario) oli kanadalainen pasunisti, säveltäjä, sovittaja, kapellimestari ja musiikkipedagogi. Hän kuuluoi jazzia ja taidemusiikkia yhdistelleeseen liikkeeseen ja oli ensimmäinen Kanadan neuvoston stipendin saanut jazzsäveltäjä. Hänen merkittäviä sävellyksiään ovat "The City" (1960), "Hear Me Talkin' To Ya" (1964), "Carneval" (1969) ja "Humber Suite" (1973). Hän myös teki orkestraation Oscar Petersonin teoksesta "Canadiana Suite" (1997).


title: Ron Collier

text: Collier tuli ehkä parhaiten tunnetuksi yhteistyöstään Duke Ellingtonin kanssa 1960–1970-lukujen aikana. Hän sävelsi myös elokuvia sekä televisiota varten ja opetti Toronton Humber Collegessa kahden vuosikymmenen ajan. Collier kuoli syöpään vuonna 2003, mutta pääsi samana vuonna postuumisti Kanadan ritarikunnan upseeriksi.


title: Linnunrata (kirjasarja)

text: Linnunrata on Douglas Adamsin kirjoittama romaanisarja, joka perustuu hänen kuunnelmasarjaansa "Linnunradan käsikirja liftareille".


title: Linnunrata (kirjasarja)

text: Romaanisarja "Linnunrata" ilmestyi vuosina 1979–1992 viitenä osana, jotka muodostavat yhdessä Adamsin sanoin ”maailman ainoan viisiosaisen trilogian”. Sarjaan kuuluu viisi romaania:


title: Linnunrata (kirjasarja)

text: Ennen kuolemaansa vuonna 2001 Douglas Adams myös vihjaisi, että hän olisi kirjoittamassa kirjasarjalle vielä kuudetta osaa, joka päättäisi tarinan hänelle mieluisalla ja iloisella tavalla. Douglas olikin kirjoittamassa kirjaa "Salmon of Doubt", joka kertoi Adamsin toisen kirjasarjan päähenkilön, "holistisen etsivän" Dirk Gentlyn, kolmannesta seikkailusta. Adams oli kuitenkin ilmeisesti muuttamassa mieltään ja tekemässä tästä teoksesta juuri "Linnunrata"-sarjan kuudennen teoksen, joka mahdollisesti olisi myös saattanut nivoa nämä kaksi erillistä kirjasarjaa yhteen.


title: Linnunrata (kirjasarja)

text: Artemis Fowl -kirjoistaan tunnettu irlantilainen kirjailija Eoin Colfer on kirjoittanut sarjalle kuudennen osan nimeltään "Vielä yksi juttu…" ("And another thing…"), joka ilmestyi vuonna 2009.


title: Linnunrata (kirjasarja)

text: WSOY julkaisi vuonna 1996 Pekka Markkulan käännöksen sekä vuonna 2009 sen ja loput neljä osaa yhteispainoksena.


title: Edmund Burke (oopperalaulaja)

text: Edmund Arbuckle Burke (12. heinäkuuta 1876 Toronto, Ontario, Kanada – 19. helmikuuta 1970 Flintridge, Kalifornia, Yhdysvallat) oli oopperalaulaja, äänialaltaan basso. Hän opiskeli McGillin yliopistossa ja sitten Alberto Visettin johdolla Lontoossa sekä Edmond Duvernoyn johdolla Pariisissa.


title: Edmund Burke (oopperalaulaja)

text: Burke debytoi Montpellier’ssa vuonna 1905 ja esiintyi sitten Algerissa, Haagissa ja Covent Gardenissa. Hänen keskeisiä roolejaan olivat Mefistofeles, Nilakantha, Athanaël, Scarpia ja Rodolfo. Vuosina 1911–1912 Burke kiersi Australiassa. Hänen uraansa Metropolitan-oopperassa (1922–1925) varjosti ensimmäisessä maailmansodassa palvelemisesta aiheutunut rintahaava. Burke teki kaksi harvinaista levytystä vuonna 1913.


title: Naisen tie

text: Naisen tie voi tarkoittaa:


title: Hannu Mykkänen

text: Hannu Mauno Mykkänen (s. ) on Itä-Suomen yliopiston (aiemman Kuopion yliopiston) ravitsemustieteen emeritusprofessori.


title: Hannu Mykkänen

text:
Mykkänen kirjoitti ylioppilaaksi Iisalmen lyseosta (1967). Hän opiskeli perustutkinnon ensin Helsingin yliopistossa (MMK 1974) ja Yhdysvalloissa Wisconsinin yliopistossa (1972–73). Jatko-opinnot ja tohtorin tutkinnon hän suoritti Britanniassa Surreyn yliopistossa (1974–77). Hänen englanninkielinen väitöskirjansa (Surreyn yliopisto, Britannia, 1977) tarkasteli lyijymyrkytystä. Työ oli otsikoitu "Studies on lead intoxication in the rat". Vuodesta 1983 Mykkänen on ollut Helsingin yliopiston dosentti.
Mykkänen on keskittynyt tutkimustöissään erityosesti ravitsemustieteen, ravintofysiologian, ravitsemustoksikologian aiheisiin.


title: Jaakko Virkkunen

text: Jaakko Juhana Virkkunen (ent. Snellman; 21. huhtikuuta 1912 Karttula – 18. huhtikuuta 1998) oli suomalainen toimittaja ja äärioikeistolainen aktivisti, joka toimi 1930-luvulla Sinimustat-nuorisojärjestön johtajana ja osallistui järjestön suunnittelemaan Viron vallankaappaushankkeeseen 1935.


title: Jaakko Virkkunen

text: Virkkunen syntyi Karttulan Kemppasmäen Ilopuron talossa. Hänen isänsä oli maanviljelijä, valtiopäivämies ja kansanedustaja Juho Snellman. Hän kävi Kuopion lyseota ja oli perustamassa joulukuussa 1930 Sinimustat-järjestön Kuopion paikallisosastoa koulun rehtorin kieltoa uhmaten. Virkkunen erosi pian tämän jälkeen koulusta, Hänet tuomittiin kuuden kuukauden ehdolliseen vankeusrangaistukseen rikokseen yllyttämisestä sen jälkeen kun hän oli Lapuan liikkeen "Aktivisti"-lehdessä julkaistussa jutussaan esittänyt toiveen K. J. Ståhlbergin murhaamisesta. Ståhlberg oli keväällä 1931 P. E. Svinhufvudin vastaehdokkaana presidentinvaaleissa.


title: Jaakko Virkkunen

text: Syksyllä 1931 Virkkunen lähti Helsinkiin opiskelemaan Yhteiskunnallisessa korkeakoulussa. Hän liittyi Sinimustien Helsingin osastoon ja hänet valittiin helmikuussa 1932 Sinimustat-järjestön sihteeriksi. Kun Mäntsälän kapina alkoi Virkkunen kokosi tusinan verran nuoria ja lähti heidän kanssaan Mäntsälään liittyäkseen kapinallisiin. Kapinaan osallistumisesta Virkkunen sai toisen vankeustuomion. Elokuussa 1932 hän teki kahden muun ylioppilaan kanssa Kuopion työväentalolle kyynelkaasuiskun, josta hän sai raastuvanoikeudessa pienen sakkotuomion.


title: Jaakko Virkkunen

text: Simimustat-järjestön jäsenmäärä kasvoi nopeasti, ja joulukuussa 1932 pidettiin Sinimustien ensimmäinen valtakunnallinen kokous, jossa Virkkunen valittiin järjestön johtajaksi. Tammikuussa 1933 Viipurin hovioikeus tuomitsi Virkkusen kahden kuukauden vankeusrangaistukseen juhlatilaisuuden häiritsemisestä, ja maaliskuussa 1933 korkein oikeus vahvisti Virkkusen "Aktivisti"-lehden kirjoituksesta saaman kuuden kuukauden ehdottoman vankeustuomion. Virkkunen joutui eromaan Sinimustat-järjestön johdosta, ja hänen tilalleen valittiin syksyllä 1933 pastori Elias Simojoki. Huhtikuussa 1934 korkein oikeus vahvisti vielä Virkkuselle Mäntsälän kapinaan osallistumisesta langetetun noin vuoden mittaisen vankeustuomion, joten hän joutui olemaan syrjässä järjestön toiminnasta jonkin aikaa kärsiessään tuomiotaan Riihimäen vankilassa.


title: Jaakko Virkkunen

text: Simojoen aikana järjestö kasvoi niin että sillä oli loppuvuodesta 1934 jo yli 70 paikallisosastoa. Virkkunen pääsi ehdolliseen vapauteen lokakuussa 1934 ja liittyi saman tien Sinimustien keskusjohtoon. Hän toimi järjestön julkaiseman "Sinimustat"-lehden toimitussihteerinä ja taloudenhoitajana ja oli myös Elias Simojoen läheinen avustaja. Marraskuussa 1934 Viron rintamamiesjärjestön vapsien johtaja Artur Sirk pakeni virolaisesta vankilasta Suomeen ja sai täältä oleskeluluvan. Sirkin suomalaiset tukijat, joita johtivat Elias Simojoki ja Vilho Helanen, alkoivat nyt suunnitella kaappausta, jolla kaadettaisiin Konstantin Pätsin hallitus ja nostettaisiin vapsit valtaan Virossa. Virkkunen oli mukana tässä hankkeessa ja sai tehtäväkseen selvittää, oliko Helsingissä oleskelleiden virolaisten joukossa Viron salaisen poliisin agentteja, joita huhujen mukaan olisi lähetetty Suomeen murhaamaan Sirk. Virkkunen avusti myös Esra Terää Suomen ja Viron välisen salaisen kuriiriliikenteen järjestämisessä.


title: Jaakko Virkkunen

text: Toukokuussa 1935 Virkkunen tapasi Lohjalla silloin oleskelleen Artur Sirkin. Hänestä tuli kesällä 1935 Sirkin luottomies, ja hän osallistui itsekin kuriiriliikenteeseen ja haki Virosta tulleita rahalähetyksiä, kirjeitä ja henkilöitä ja toimitti nämä eteenpäin Sirkille. Syksyllä 1935 hän hankki Sirkille 250 Walther-pistoolia ja niihin panoksia. Marraskuussa 1935 Virkkunen hankki Sirkille viisumit Englantiin, Ranskaan, Ruotsiin ja Sveitsiin ja järjesti vapsien propagandamateriaalin painatuksen "Uusimaa"-lehden kirjapainossa Porvoossa. Vallankaappauksen oli määrä tapahtua 8. joulukuuta 1935, jolloin Päts ja Viron korkein johto otettaisiin vangiksi Estonia-teatterissa. Kaappaushanke epäonnistui, koska Viron turvallisuuspoliisi oli sanut siitä vihiä ja pidätti hankkeen johtomiehiä Virossa.


title: Jaakko Virkkunen

text: Pian tämän jälkeen Etsivä Keskuspoliisi alkoi pidättää Suomessa vallankaappaushankkeeseen osallistuneita, muun muassa Bernhard Heimolaisen. Virkkunen matkusti tätä ennen Helsingistä Kuopioon ja otti Artur Sirkin mukaansa. Sirkiä piiloteltiin ensin Virkkusen kotitalossa Karttulassa ja sitten Elias Simojoen veljen kirkkoherra Arvi Simojoen luona. Sirk ei kuitenkaan tuntenut enää oloaan Suomessa turvalliseksi, joten Virkkunen saattoi hänet Tornioon ja sitä kautta Ruotsiin. Virkkunen ilmoittautui 19. joulukuuta Kuopiossa poliisille samaan aikaan kun Etsivä Keskuspoliisi teki kotietsinnän hänen Helsingin-asuntoonsa. Hän palasi Helsinkiin, jossa salahankkeeseen osallistuneiden pidätykset olivat jatkuneet ja muun muassa Virkkusen ystävä Erkki Ervamaa oli pidätetty. Kaappaushankkeen vuoksi sisäministeriö kielsi tammikuussa 1936 Sinimustat-järjestön toiminnan. Helsingin raastuvanoikeus tuomitsi Virkkusen joulukuussa 1936 rikoksesta ystävyydessä olevaa maata vastaan 14 kuukauden vankeuteen, minkä Turun hovioikeus kesäkuussa 1937 lyhensi yhteen vuoteen, ja korkein oikeus vahvisti jälkimmäisen tuomion kesäkuussa 1938.


title: Jaakko Virkkunen

text: Viron kaappaushankkeen epäonnistuminen päätti myös Virkkusen järjestötoiminnan. Hän meni toukokuussa 1938 naimisiin "Sinimustat"-lehden sihteerinä toimineen Hilkka Turusen kanssa, ja samoihin aikoihin myös korkein oikeus vahvisti kaappaukseen osallistuneiden suomalaisten saamat tuomiot, vaikkakaan hankkeen johdossa olleita Elias Simojokea ja Vilho Helasta ei tuomittu. Vankeustuomion suorittamisen jälkeen Virkkunen muutti vaimonsa kanssa Pohjanmaalle jossa hän oli Seinäjoella ilmestyneen IKL:n "Lakeus"-lehden päätoimittajana 1938–1939.


title: Vertebrata lanosa

text: Vertebrata lanosa, syn. "Polysiphonia lanosa" on punaleviin kuuluva pieni, punaruskea, rihmamainen levä. Se kasvaa yleisesti epifyyttinä solmulevällä ja harvemmin muilla Fucales-lahkon ruskolevillä. Se on yleinen kalliorantojen vuorovesialueella, mutta ei kaukana estuaareissa.


title: Norman Symonds

text: Norman Alec Symonds (23. joulukuuta 1920 – 21. elokuuta 1998) oli kanadalainen säveltäjä, klarinetisti ja saksofonisti. Hän yhdisteli opettajansa Gordon Delamontin innoittamana jazzin värejä ja improvisatorisuutta taidemusiikin muotoihin ja orkestraatioon. Hänen merkittäviä sävellyksiään ovat muiden muassa "Concerto Grosso" jazzkvintetille ja sinfoniaorkesterille (1957), "Autumn Nocturne" (1960), "The Nameless Hour" (1966) ja "The Democratic Concerto" (1967). Symonds vaikutti myös elektronisen musiikin sekä kuoromusiikin parissa ja sävelsi televisiota sekä näyttämöä varten. Hänen ekspressionistiset teoksensa "Big Lonely" (1975) ja "The Gift of Thanksgiving" (1980) ammentavat vaikutteita Kanadan luonnonkauneudesta.


title: Norman Symonds

text: Symonds varttui Victoriassa, Brittiläisessä Kolumbiassa, ja aloitti klarinetin soittamisen teini-iässään. Hän palveli Kanadan laivastossa vuosina 1938–1945 ja soitti samoihin aikoihin Charles "Bucky" Adamsin johtamassa dixielandyhtyeessä. Hän toimi klarinetistina, saksofonistina ja sovittajana Leo Romanellin, Bobby Gimbyn sekä Benny Louisin kokoonpanoissa ja johti myös omaa jazzoktettiaan vuosina 1953–1957. Vuonna 1956 hän esiintyi oktetin kanssa Stratfordin festivaalilla. Oktetissa toimivat muiden muassa vaihtelevasti Ed Bickert, Ron Collier, Ross Culley, Bernie Piltch, Jack Richardson ja Jerry Toth.


title: Ca’ Foscari -yliopisto

text: Venetsian Ca' Foscarin yliopisto () on julkinen yliopisto Italiassa Venetsiassa. Yleensä siitä käytetään nimeä Università Ca' Foscari eli Ca' Foscarin yliopisto. Se on perustettu 1868 ja on sijainnut siitä lähtien venetsialaista gotiikkaa edustavassa Ca' Foscarin palatsissa, josta se on saanut nimensäkin. Palatsi sijaitsee Canal Granden varrella Rialton ja Basilica di San Marcon välissä, Dorsoduron sestieressä.


title: Ca’ Foscari -yliopisto

text: Oppilaitos muutui yliopistoksi 1968. Siinä on kahdeksan osastoa, ja opiskelijoita on lähes19000.


title: Ca’ Foscari -yliopisto

text: Oppilaitoksen perustettiin nimellä Regia Scuola Superiore di Commercio ("kuninkaallinen kauppakorkeakoulu") 6. elokuuta 1868 annetulla kuninkaallisella asetuksella, ja opetus alkoi saman vuoden joulukuussa. Perustamisajatus oli syntynyt, kun Veneto liitettiin vuonna 1866 uuteen Italian kuningaskuntaaan, ja sitä tuki erityisesti kolme henkilöä: taloustieteilijä Luigi Luzzatti, myöhemmin Italian pääministeri; Edoardo Deodati, Italian kuningaskunnan senaattori ja Venetsian maakunnan varapresidentti; sekä sisilialainen taloustieteilijä Francesco Ferrara, joka oli oppilaitoksen johtaja ensimmäiset kolmekymmentä vuotta.


title: Ca’ Foscari -yliopisto

text: Oppilaitos oli Italian ensimmäinen korkeampi kaupallisen oppilaitos, ja se perustettiin jo alun pitäen valtakunnalliseksi oppilaitokseksi. Sen yhtenä tehtävänä oli valmistaa konsulaattien työntekijöitä ulkomaantehtäviin, ja siinä oli myös opettajankoulutuslaitos, josta valmistui keskiasteen kouluihin kaupallisten aineiden opettajia. Jo alusta lähtien oppiaineisiin kuului vieraita kieliä. Koulun esikuvana oli 1853 perustettu Institut Supérieur de Commerce d'Anvers Antwerpenissä Belgiassa.


title: Ca’ Foscari -yliopisto

text: Sen jälkeen kun oli luotu vuonna 1935 yliopisto-opetuksen opetusohjelma, Istituto Superiore di Economia e Commercio di Venezialla, kuten sen nimi oli silloin, oli oikeus opettaa ja antaa nelivuotisia "laurea"-arvoja. Vuonna 1968 se sai yliopiston aseman, ja nimeksi tuli Università degli Studi di Venezia.


title: Ben McPeek

text: Benjamin Dewey "Ben" McPeek (28. elokuuta 1934 Trail, Brittiläinen Kolumbia – 14. tammikuuta 1981 Toronto, Ontario) oli kanadalainen säveltäjä, kapellimestari, pianisti ja sovittaja.